title: Italian juustopetos

text:
Italian juustopetos oli vuonna 2008 paljastunut petos, jossa pilaantunutta italialaista juustoa myytiin uutena eri puolella Eurooppaa kahden vuoden ajan. Heinäkuussa 2008 juustoskandaalin tutkimukset levisivät eteläsaksalaiseen meijeriin. Saksalaisen meijerin johtaja on Italian kansalainen. La Repubblica -lehden mukaan 40 italialaista, brittiläistä, saksalaista ja itävaltalaista firmaa kuljetti omista juustoloistaan yli 11 000 tonnia pilaantunutta tai vanhentunutta justomassaa kolmeen italialaiseen ja yhteen saksalaiseen juustolaan kahden vuoden ajan. Lehden mukaan vanhentuneesta juustomassasta tehtiin mozzarellaa ja gorgonzolaa. Joukossa on ollut juustokääreitä, etikettejä ja hiiren jätöksiä. Juustolat omistaa sisilialainen liikemies.
Aiempia EU:n suuria ruokaskandaaleita on ollut muun muassa dioksiini italialaisessa puhvelinmaidosta valmistetussa mozzarellassa keväällä 2008, jauhelihapakkausten päivämäärät Ruotsissa 2007 ja Belgian dioksiini munissa, lihassa ja maitotuotteissa 1999.


title: Italian juustopetos

text: Italian poliisi on tutkinut juustopetosvyyhtiä kaksi vuotta. Kolme ihmistä on pidätetty. Italian terveysministeriö ilmoitti 4. heinäkuuta 2008 tiedottaneensa juustopetoksesta EU:lle. Terveysministeriön edustaja Silvio Borrello ei tiennyt, onko juustoa myyty kuluttajille. Sitäkään ei vielä tiedetä, onko juustoa tuotu Suomeen.


title: Italian juustopetos

text: Italian viranomaisten mukaan sitä ei saada selville, mihin tuotteita on toimitettu. Epäilyjen mukaan Italian Cremonassa toimi juustola, joka sekoitti 11 000 tonnia ihmisravinnoksi sopimatonta juustoa maitoon ja myi tuotteita edelleen. Juustoja käytettiin sulatejuustojen ja juustoraasteen valmistamiseen. Juustopetokseen sekaantuivat Italiassa toimivat yritykset Tradel, Megal ja Sical sekä Saksassa toimiva International Cheese GmbH. Lisäksi tapauksessa on ollut mukana italialainen yritys Delia. Euroopan komissio on pyytänyt Italialta selvitystä juustopetoksesta.


title: Luettelo televisiosarjan Ben 10: Alien Force jaksoista

text: Luettelo -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


text: Sarja alkoi Yhdysvalloissa 18. huhtikuuta 2008, kaksiosaisella jaksolla "Ben 10 Returns". Ensimmäinen tuotantokausi kattaa 13 jaksoa, jotka esitettiin huhtikuusta elokuuhun. Sarjan toinen tuotantokausi alkoi 10. lokakuuta 2008 ja päättyi kaksiosaiseen jaksoon "War of the Worlds" 27. maaliskuuta 2009. Alun perin sarjan tuottaja Glen Murakami ja käsikirjoittaja Dwayne McDuffie olivat suunnitelleet sarjan ensimmäisen tuotantokauden käsittävän 26 jaksoa, mutta sarjan kanava Cartoon Network jakoi jaksot kahteen 13 jakson tuotantokauteen. Sarjan kolmas ja viimeinen tuotantokausi käsittää 20 jaksoa, joka päättyi jaksoon "The Final Battle" 26. maaliskuuta 2010.


title: Jarkko Kauvosaari

text: Jarkko Kauvosaari (s. 17. lokakuuta 1983 Ylitornio) on suomalainen uransa lopettanut jääkiekkohyökkääjä. Kauvosaari oli keskushyökkääjälle epätyypillisesti pelitavaltaan voimahyökkääjä: isokokoinen, vahva ja suoraviivainen.


title: Jarkko Kauvosaari

text: Kauvosaari sai kiekko-oppinsa Vaasan Sportissa mutta siirtyi varusmiespalveluksen vuoksi jo A-juniori-ikäisenä Rauman Lukkoon. Kesällä 2003 Kauvosaari teki Lukon kanssa kolmivuotisen liigasopimuksen. Lukossa hän pelasi liigaa kolme kautta. Lisäksi kaudella 2004–2005 Kauvosaari pelasi lainalla Mestiksessä KooKoossa ja TuTossa.


title: Jarkko Kauvosaari

text: Kauden 2006–2007 jo alettua Kauvosaari siirtyi koesopimuksella Kuopion KalPaan. Lukossa hän oli jäänyt ylimääräiseksi hyökkääksi mutta KalPassa hän teki 10 ensimmäisessä ottelussa viisi maalia. KalPa tarjosikin hänelle kaksivuotisen sopimuksen. Hän kohosi KalPassa kakkosketjuun ja teki 43 runkosarjaottelussa joukkueen menestykseen ja omiin aiempiin saavutuksiinsa nähden hyvät pisteet 12+10=22. Kauvosaari pelasi KalPassa myös seuraavan kauden jokseenkin samanlaisella menestyksellä ja toimi myös joukkueen kapteenina, kunnes siirtyi kauden päätyttyä Tampereen Ilvekseen. Ilveksessä Kauvosaari pelasi kaksi kautta. Keväällä 2010 hän allekirjoitti Lukon kanssa kolmivuotisen sopimuksen.


title: Jarkko Kauvosaari

text: Kauvosaaren ura päättyi loukkaantumiseen tammikuussa 2014.


title: OJ 287

text: OJ 287 on aktiivinen galaksiydin, jonka massaksi on arvioitu 18 miljardia kertaa Auringon massa. Sen ytimessä arvioidaan olevan tähän asti suurin havaittu supermassiivinen musta aukko. Valokäyrän vaihteluista on päätelty, että sitä kiertää toinen, pienempi, musta aukko, jonka massaksi on arvioitu 100 miljoonaa Auringon massaa. Sen arvioidaan yhdistyvän isompaan kiertolaiseen noin 10 000 vuoden kuluessa. Sen etäisyys Maasta on noin 3,5 miljardia valovuotta. OJ 287:ää tutkitaan Tuorlan observatoriossa.


title: Berbera

text: Berbera on kaupunki Luoteis-Somaliassa. Kaupunki oli siirtomaavallan aikaisen Brittiläisen Somalimaan pääkaupunki 1870–1941, jolloin pääkaupungiksi tuli Hargeisa. Strategisesti öljyreitillä sijaitsevassa kaupungissa on syväsatama, joka valmistui 1969. Se on edelleen Somalimaan tärkein kaupallinen satama. Kaupungilla on pitkä historia, sillä se on mainittu jo parintuhannen vuoden takaisissa kreikkalaisten kauppiaiden teksteissä. Vuoden 2005 arvion mukaan kaupungissa oli noin 240 000 asukasta.


title: Berbera

text: Berbera sijaitsee Somalian pohjoisrannikolla noin 260 kilometriä Adenista etelään. Matkaa Berberasta Punaisenmeren suulle Bab al-Mandebiin on noin 210 kilometriä. Kaupunki on "Guban"–rannikkotasangon reunalla. Sen korkeus merenpinnasta on noin 90 metriä. Alueen ilmasto on kuuma ja kuiva, jonka takia kasvillisuus on harvaa. Berberan lähialueilla maalla ja merellä on arveltu olevan kaasu ja öljyvarantoja.


title: Berbera

text: Kaupungissa sijaitsee lentokenttä ja sinne tuodaan vettä putkilla kaupungin eteläpuolen vuorilta. Berberan satamassa on öljysatama, jota johtaa Total-niminen yhtiö. Euroopan unioni on tukenut Hargeysa–Berbera tien jälleenrakennusta, jotta Somalian sisämaahan saataisiin vietyä ruoka–apua tehokkaammin. Vuonna 2004 kaupunkiin avattiin sementtitehdas.


title: Berbera

text: Berberan satamalla on suuri merkitys alueen taloudelle. Sen kautta kuljetetaan ulkomaille suurimmaksi osaksi karjaa. Vuonna 2010 sataman kautta kulki arviolta 2,5 miljoonaa eläintä. Noin 78 % niistä kuljetettiin Saudi-Arabiaan, 20 % Jemeniin ja loput Egyptiin ja Omaniin.


title: Berbera

text: Berbera on historiallisesti ollut kiinteämmissä yhteyksissä Intian valtameren rannikon kaupunkeihin, kuin Somalian sisämaahan. Sen kautta kulki kauppaa Etiopian, Arabian, Persianlahden ja Jemenin alueilta Intian valtamerelle. Berbera on saattanut olla osa muinaisten egyptiläisten tuntemaa Puntmaata. Antiikin kreikkalaiset tunsivat kaupungin nimellä "Malo". Antiikin aikojen jälkeisinä vuosisatoina Berberan pohjoispuolelta Arabiasta tuli useita muuttoaaltoja ja näiden muuttajien sekoittuminen paikallisiin loi nykyisen somalien kansan. Somaleista tuli tärkeä alueellinen voimatekijä Adalin sulttaanikunnan perustamisen myötä 1300–luvulla. Adal valloitti suuren osan Afrikan sarvea, mukaan lukien Berberan. Kaupunki liikkui ilmeisesti jonkin verran länteen alkuperäiseltä paikaltaan, sulauttaen itseensä Bandar Abbasin kylän. Etiopian–Adalin sodan aikana etiopialaiset tuhosivat kaupungin vuonna 1513.


title: Berbera

text: Huonon sotamenestyksen takia alueelle kutsuttiin ottomaaneja, jotka käyttivät avun tarjousta syynä valloittaa ensin Massawa vuonna 1557 ja 1600–luvun puolella nimellisesti myös Berbera. Todellinen valta säilyi kuitenkin paikallisissa käsissä. Seuraavien 400 vuoden ajan kaupungin elämä keskittyi vuosittaiseen kauppatapahtumaan, jotka pidettiin loka−marraskuussa. Tapahtuman aikaan kaupungin asukaskunta kasvoi suuresti muualta tulleiden kauppiaiden myötä. Tärkein kauppatavara oli karja, jota vietiin muualle Punaisenmeren alueelle. Tapahtuma ei tuonut pelkästään voittoa kauppiaille, vaan levitti myös tauteja. Tästä syystä kaupungin ulkopuolelle perustettiin suuri hautausmaa.


title: Berbera

text: Berberan tilanne muuttui eurooppalaisten laivastomahtien vakiinnuttaessa asemansa Intian valtamerellä. Tällöin tajuttiin Berberan, Adenin ja Bab al-Mandebin maantieteellinen tärkeys. Kaupunki säilyi kuitenkin eurooppalaisten taholta paljolti koskemattomana vuoteen 1825 saakka, jolloin kauppalaiva "Mary Ann" ankkuroitui kaupungin edustalle. Paikalliset näkivät sen uhkana elinkeinolleen ja katkaisivat yöllä sen köydet päästäen aluksen ajelehtimaan. Sen rantautuessa laiva poltettiin ja ryöstettiin, ja osa miehistöstä tapettiin. Paikallinen päällikkö pelasti selviytyneet miehistön jäsenet. Vastauksena tähän britit lähettivät kaupungin edustalle sotalaivan, joka saartoi kaupunkia estäen vuosittaisen kauppatapahtuman, kunnes kaupunki suostui maksamaan korvauksia. Eurooppalaiset kuvailivat kaupunkia köyhäksi hökkelikyläksi, jonka asukasluku oli noin 8 000 kesäisin ja monsuunikauden aikaan noin 40 000.


title: Berbera

text: Eurooppalaisten lisäksi muutkin tahot olivat kiinnostuneita kaupungista. Egypti oli 1800–luvulla irrottautunut Ottomaanien vallasta ja valloitti Berberan vuosien 1874−1875 välillä. Egyptiläiset joutuivat kuitenkin vetäytymään 1880–luvun mahdistikapinan alettua Sudanissa. Välittömästi egyptiläisten vetäydyttyä vuonna 1884 britit ottivat kaupungin haltuunsa peläten muiden valtojen pääsevän muuten valtaan alueella, jonka tärkeys oli kasvanut Suezin kanavan myötä. Britannia, Ranska ja Italia perustivat omat Somalian protektoraattinsa ja tunnustivat toistensa alueet vuonna 1887. Alue ei kuitenkaan ollut erityisen tuottoisa, eivätkä britit juurikaan kehittäneet kaupunkia. He harkitsivat jopa koko alueesta luopumista, mihin vaikutti myös esimerkiksi Muhammad bin Abdullah Hassanin johtama paikallinen vastarinta.


title: Berbera

text: Berbera hyötyi Italian Etiopian-valloituksesta. Italia pyrki kehittämään valloittamaansa aluetta ja Berberaan rakennettiin Etiopiasta tie. tie puolestaan lisäsi liikennettä Berberaan ja sen satamaan. Lisäksi britit aloittivat lopulta kehittämään Berberaa, koska he eivät halunneet jäädä toiseksi italialaisille, jotka olivat kehittäneet voimakkaasti Mogadishua. Britit avasivat muun maussa kaupungin ensimmäisen koulun. Toisessa maailmansodassa Italia valloitti hetkeksi Brittiläisen Somalimaan, mutta britit valloittivat sen takaisin jo vuonna 1940. Heidän valloitettuaan myös Italian Somalimaan koko aluetta hallittiin Berberasta käsin.Brittiläinen Somalimaa itsenäistyi vuonna 1960, mutta se liittyi vain neljän päivän jälkeen Somaliaan.


title: Berbera

text: Kylmän sodan aikaan Neuvostoliitto ylläpiti kaupungissa kuivasatamaa ja yhteyskeskusta. Neuvostoliitto hylkäsi kuitenkin Somalian Etiopian eduksi 1980–luvulla, mutta heidän tilalleen tulivat amerikkalaiset. Vuonna 1985 kaupungissa oli arviolta 70 000 asukasta. 1980–luvulla alkoi kuitenkin myös sisäinen taistelu Somalian sisällä ja Berberasta tuli yksi taistelujen keskus. Taistelujen takia Berberan satama suljettiin karjan vienniltä vuodesta 1988 vuoteen 1991. Tämä oli kova isku Berberan karjakauppiaille, joilla oli johtava asema maassa. Somalian presidentti Siad Barre kukistui vuonna 1991 ja vähän myöhemmin Somalimaa julistautui itsenäiseksi. Alueen isaaq–somaliklaanin alaklaanien välillä syttyi kuitenkin heti yhteenottoja, jotka saatiin sovittua vuonna 1992.


title: Mark Crear

text: Mark Crear (s. 2. lokakuuta 1968 San Francisco) on entinen yhdysvaltalainen pika-aitajuoksija, kaksinkertainen olympiamitalisti.


title: Mark Crear

text: Crear voitti NCAA:n mestaruuden vuonna 1992. Hän selviytyi välieriin Stuttgartin MM-kilpailuissa 1993 ja oli myöhemmin samana vuonna neljäs GP-finaalissa Lontoossa. Vuonna 1994 hän voitti Yhdysvaltain mestaruuden ja 1995 GP-finaalin Monacossa ajalla 13,07 s.


title: Mark Crear

text: Crear saavutti hopeaa Atlantan olympialaisissa 1996 ajalla 13,09. Hän hävisi olympiaennätyksen tehneelle Allen Johnsonille 14 sadasosasekuntia. Seuraavana vuonna hän sijoittui seitsemänneksi Ateenan MM-kilpailuissa ja voitti GP-finaalin Fukuokassa juostuaan 13,03.


title: Mark Crear

text: Crear voitti Hyväntahdon kisojen 110 metrin aitajuoksun New Yorkissa 1998. Seuraavana vuonna hän voitti GP-finaalin Münchenissä ajalla 13,08. Sevillan MM-kilpailuihin hän saapui yhtenä suurimmista suosikeista mutta otti toisissa alkuerissä kaksi varaslähtöä ja hylättiin. Sydneyn olympialaisissa 2000 hän saavutti Anier Garcían ja Terrence Trammellin jälkeen pronssia tuloksella 13,22.


title: Mark Crear

text: Crear juoksi ennätyksensä 12,98 Zagrebissa 5. heinäkuuta 1999. Hallikilpailuissa hänen paras aikansa 60 metrin aitajuoksussa oli 7,38.


title: Anand

text: Anand voi tarkoittaa ainakin seuraavia asioita:


title: Karpov

text: Karpov on seuraavien tunnettujen henkilöiden sukunimi:


title: Viitatar

text: Viitatar eli Naistaikaviitta () on Disneyn eläinmaailmassa esiintyvä Iines Ankan alter ego. Viitattaren loi käsikirjoittaja Guido Martina ja piirtäjä Giorgio Cavazzano. Hahmo ensiesiintyi tarinassa "Pyssyllä ei rahaa saa", joka julkaistiin Aku Ankan taskukirjassa numero 56. Hanhikki Hanhi avusti Iinestä tekemällä hänelle Viitattaren puvun sekä muita välineitä, kuten pillerin, joka saa uhrin nukkumaan jopa vuorokauden.


title: Viitatar

text:
56. "Pyssyllä ei rahaa saa"
345. "Tähtihetki"
385. "Täydellinen poikaystävä"
448. "Supersankarit törmäyskurssilla"


title: Viitatar

text: Kuvia Viitattaresta


title: Celta Vigo B

text: Celta Vigo B on Celta Vigon reservijoukkue. Se pelaa tällä hetkellä Espanjan kolmanneksi korkeimmalla sarjatasolla Segunda División B:ssä.


title: Celta Vigo B

text: Joukkue on perustettu alun perin vuonna 1927, mutta vasta vuonna 1989 siitä tuli Celta Vigo B. Joukkueesta saatetaan käyttää myös "Celta Turistas" nimitystä, johtuen sen vanhasta nimestä.


title: Celta Vigo B

text: Se on käyttänyt historiansa aikana yhteensä kolmea nimeä "Club Turista" (1927–1990), "Celta Turista (1990–1996)" ja Celta de Vigo B (1996–).


title: Celta Vigo B

text: Celta Vigo B teki debyyttinsä Segunda B:ssä kaudella 1992–1993 ja paras sijoitus siellä toistaiseksi on kolmas tila. Historiansa aikana joukkue on pelannut kaikkiaan 7 kautta Segunda B:ssä ja 9 kautta Tercera Divisiónissa.


title: Anne Margrethe Hausken Nordberg

text: Anne Margrethe Hausken Nordberg (s. 23. tammikuuta 1976 Haugesund) on norjalainen suunnistuksen maailmanmestari.


title: Anne Margrethe Hausken Nordberg

text: Hausken kilpaili nuorempana hiihtosuunnistuksessa ja yleisurheilussa ja voitti ensin mainitussa nuorten maailmanmestaruuden. Suunnistuksen aikuisten arvokisoihin hän osallistui ensimmäisen kerran Sümegin EM-kilpailuissa 2002 ja saavutti sprintissä pronssia. Kolmissa seuraavissa arvokisoissa hän sijoittui sprintissä kymmenen parhaan joukkoon mutta vasta vuonna 2005 Aichin MM-kilpailuissa hän saavutti seuraavat mitalinsa, sprintissä ja viestissä hopeaa. Vuosi 2006 ei tuonut menestystä, ja vuoden 2007 parhaat saavutukset olivat Kiovan MM-kilpailuissa saavutetut viestin pronssi ja pitkän matkan neljäs sija.


title: Anne Margrethe Hausken Nordberg

text: Vuonna 2008 Hausken ylti vihdoin arvokisavoittajaksi. Ventspilsin EM-kilpailuissa hän voitti kultaa sprintissä kolmen sekunnin erolla Suomen Heli Jukkolaan, ja toisen kultamitalin hän sai pitkällä matkalla 53 sekuntia edellä Venäjän Tatjana Rjabkinaa. Heinäkuussa Olomoucin MM-kilpailuissa hän voitti sprintissä kultaa Suomen Minna Kaupin edellä. Vuosien 2009 ja 2013 MM-kilpailuissa hän voitti maailmanmestaruuden viestissä ja sijoittui vuosina 2010 ja 2015 viestissä hopealle sekä vuonna 2012 pronssille. Lisäksi hän sai vuonna 2015 sprinttiviestissä MM-pronssia sekä vuonna 2016 pitkällä matkalla EM-hopeaa ja MM-pronssia.


title: Anne Margrethe Hausken Nordberg

text: Suunnistuksen maailmancupin kokonaiskilpailun Hausken on voittanut vuonna 2008 ja vuonna 2005 hän sijoittui kolmanneksi. Puistosuunnistuksen maailmancupin hän voitti vuonna 2003 ja sijoittui seuraavana vuonna toiseksi. Lisäksi hän on voittanut Pohjoismaiden mestaruuksia.


title: Anne Margrethe Hausken Nordberg

text: Hausken meni naimisiin Anders Nordbergin kanssa vuonna 2010.


title: Rekilaulu

text: Rekilaulu on Suomessa nelisäkeistä ja riimillistä uudempaa kansanlaulua. Virossa rekilauluilla tarkoitetaan vanhaa alkusointuista runostoa. Rekilaulut olivat 1800-luvun Suomessa suosituin laulumuoto. Sana rekilaulu on käännös saksan kielen piirilaulua tarkoittavasta sanasta "Reihenlied" tai "Reigenlied".


title: Rekilaulu

text: Rekilaulujen loppusoinnut sijoittuvat säkeistön toiseen ja neljänteen säkeeseen. Niille on usein pidetty luontaisena luonnonjohdantoa: aiemmassa säkeessä piirretään luonnonkuva, joka seuraavassa säkeessä vertautuu laulun varsinaiseen sanomaan.


title: Fort Sumter

text: Fort Sumter on linnoitus Charlestonin satamassa, Etelä-Carolinassa, joka nimettiin kenraali Thomas Sumterin mukaan. Sen pommitus Fort Sumterin taistelussa 12. huhtikuuta 1861 aloitti Yhdysvaltain sisällissodan.


title: Fort Sumter

text: Fort Sumterin rakentamisesta päätettiin Vuoden 1812 sodan (1812-1815) jälkimainingeissa. Se oli osa yhdysvaltojen rannikoille ja lähisaarille rakennettua lähes 50 linnoituksen järjestelmää, jota kutsuttiin nimellä Kolmas järjestelmä (). Yhdysvaltain kongressi päätti rannikkopuolustuksen rakentamisesta vuonna 1817, ja Fort Sumterin rakentaminen alkoi vuonna 1829. Charlestonin tärkeää satamaa suojaamaan tehtiin 2,4 hehtaarin kokoinen tekosaari, jolle linnoitus rakennettiin. Se on kolmitasoinen ja viisisivuinen linnoitus, jossa oli 650 sotilasta ja 135 tykkiä. Rakentaminen kuitenkin tyssäsi 1830-luvulla kiistaan sataman käyttäjien kanssa. Rakentamista päästiin jatkamaan vasta vuonna 1841. Fort Sumter osoittautui kuitenkin kalliiksi hankkeeksi, kuten monet muutkin Kolmannen järjestelmän linnoitukset, ja rakentaminen hidastui vuonna 1859 rahanpuutteeseen. Vuonna 1860 saari ja linnoituksen ulko-osat olivat valmiita, mutta sisätyöt ja aseistus jäivät kesken.


title: Fort Sumter

text: Sisällissodan jälkeen linnoitus on ollut sotilaskäytössä Espanjan–Yhdysvaltain sodan (1898), ensimmäisen maailmansodan (1914-18) ja toisen maailmansodan (1939-45) aikana.


title: Fort Sumter

text: Nykyään linnoitus on suosittu matkailunähtävyys ja sinne tehdään ohjattuja veneretkiä.


title: Anis Boussaïdi

text: Anis Boussaïdi (s. 10. huhtikuuta 1981) on tunisialainen jalkapalloilija. Laitapuolustajana pelaava Boussaïdi edustaa Ukrainan valioliigassa pelaavaa Tavrija Simferopolia.


title: Anis Boussaïdi

text: Boussaïdi aloitti jalkapalloilun kotimaassaan Tunisiassa AS Kasserinen junioreissa, josta hän myöhemmin siirtyi pääkaupunkiseudulle Stade Tunisienin junioreihin.


title: Anis Boussaïdi

text: Vuonna 2001 Boussaïdi nostettiin joukkueen edustukseen, jossa hän pelasi kolmen kauden ajan ennen siirtymistään Ukrainan Metalurh Donetsk -joukkueeseen. Boussaïdi pelasi joukkueessa kolmen kauden ajan käyden viimeisellä kaudellaan pelaamassa lainalla Belgiassa KV Mechelen -joukkueessa. Sittemmin itävaltalainen Red Bull Salzburg hankki Boussaïdin joukkueeseensa vapaalla siirrolla ja teki kolmivuotisen sopimuksen. Avauskaudellaan Boussaïdi pelasi 28 ottelua Itävallan Bundesliigassa ja juhli kauden päätteeksi Itävallan mestaruutta. Seuraavalla kaudella 2009-2010 hän joutui joukkueen valmentajan epäsuosioon ja siirtyi Salzburgin kakkosjoukkueeseen, joka pelasi Itävallan toiseksi korkeimmalla sarjatasolla.


title: Anis Boussaïdi

text: Heinäkuussa 2010 Boussaïdi allekirjoitti vuoden sopimuksen kreikkalaisen PAOKin kanssa. Hän pelasi ensimmäisen ottelunsa PAOK'n paidassa 28. heinäkuuta 2010 Mestarien liigan karsintaottelussa Ajaxia vastaan. Kreikan pääsarjassa Boussaïdi pelasi ensi kerran kauden avausottelussa 29. elokuuta 2010 Panserraikosia vastaan. Hän pelasi puolen vuoden aikana yhteensä kaksitoista sarjaottelua ja neljä ottelua Eurooppa-liigassa.


title: Anis Boussaïdi

text: Tammikuussa 2011 Boussaïdi siirtyi Venäjän valioliigassa pelaavaan FK Rostoviin.


title: Anis Boussaïdi

text: Joulukuussa 2011 Boussaïdi allekirjoitti kahden ja puolen vuoden sopimuksen ukrainalaisen Tavrija Simferopolin kanssa.


title: Anis Boussaïdi

text: Boussaidi edusti maataan vuoden 2004 Olympiakisoissa Ateenassa. Maajoukkueessa hän on pelannut 57 ottelua ja tehnyt niissä kaksi maalia.


title: Oinasjärvi (Sonkajärvi)

text: Oinasjärvi on Sonkajärven kunnassa Pohjois-Savon maakunnassa sijaitseva kylä. Oinasjärventien kyläyhdistyksen alueena on Sonkajärven kunnan eteläinen alue Oinasjärventien varrella. Kylän alue alkaa Harvanjoesta, käsittäen Mustanjoen, Marjomäen, Kotkatmäen päättyen Oinasjärvellä Salmisenmäkeen. Länsipuolella rajana on Hämeenmäki ja itäpuolella Luppamäki ja entinen Luusan kylän koulu. Sonkajärven kirkonkylälle matkaa on noin 4-12 km ja lähimpään kaupunkiin, Iisalmeen, matkaa kertyy keskimäärin 35 km.


title: Oinasjärvi (Sonkajärvi)

text: Oinasjärventien kyläyhdistyksen alueella on asukkaita yhteensä 161 henkilöä (vuonna 2003). Asukkaista työikäisiä on 65 henkilöä (n. 40%), eläkeläisiä 45 henkilöä (n. 28 %). Nuoria alle 24-vuotiaita kylällä on 33 (20,5%) ja 1-7-vuotiaita lapsia 18 (n. 11 %). Väestö koostuu aiemmista kanta-asukkaista, ja kylälle muuttaneista nuorista lapsiperheistä. Jokunen paluumuuttajakin kylältä löytyy. Lapsille on rakennettu leikkikenttä Mustanjoelle. Loma-asukkaiden myötä asukasmäärä lisääntyy kesäaikaan noin 50 henkilöllä.


title: Oinasjärvi (Sonkajärvi)

text: Oinasjärventien kyläyhdistyksen alueella sijaitsee kaksi retkeilyyn tarkoitettua kotaa: "Mustanjoen kota" ja "Mustanmäen kota". Mustanjoen kota sijaitsee Sonkajärven kirkonkylältä päin tultaessa Mustanjoen suoran päässä vasemmalla. Kota ja puuvarasto on rakennettu 2003, wc on rakennettu vuonna 2004. Kodan kautta kulkee kirkonkylältä tuleva latukoneella ajettu latu, joka kiertää lenkin Kuljun rinteen alta sekä kuljun rinteen päältä. Latu on osa maaliskuussa hiihdettävän Elekko-hiihdon latua. Mustanmäen kota on avonainen eli kiinteä laavu ja pienempi kuin Mustanjoen kota.


title: Oinasjärvi (Sonkajärvi)

text: Oinasjärvellä sijaitsee myös hirviporukan jahtimaja, jota kyläyhdistys voi käyttää esimerkiksi kokouksissa.


title: John By

text: John By (s. todennäköisesti 7. elokuuta 1779 Lambeth, Lontoo – 1. helmikuuta 1836 Frant, East Sussex) oli englantilainen pioneeri, joka oli sotilasarvoltaan everstiluutnantti. Hän tuli tunnetuksi Rideaun kanavan suunnittelijana ja rakennustöiden johtajana sekä Ottawan kaupungin perustajana kanavan rakennustöiden aikana.


title: John By

text: By opiskeli Royal Military Academyssä. Hänet määrättiin vuonna 1799 tykistöön, mutta vielä samana vuonna pioneerijoukkoihin. Vuonna 1802 By sijoitettiin ensimmäistä kertaa Kanadaan, missä hän osallistui Québecin kaupungin linnoittamiseen ja Saint Lawrence -joen muuttamiseen purjehtemiskelpoisammaksi.


title: John By

text: Napoleonin sotien takia By palasi Eurooppaan ja palveli Arthur Wellesleyn alaisuudessa. Vuonna 1811 hänet lähetettiin Espanjaan, jossa hän osallistui Badajozin ensimmäiseen ja toiseen taisteluun. Tämän jälkeen By palasi Englantiin, missä hän otti johtoonsa Favershamin kuninkaallisen ruutitehtaan.


title: John By

text: Napoleonin hävittyä Waterloon taistelun vuonna 1815 Byn tehdas muuttui hiljalleen tarpeettomaksi ja vuonna 1821 hän jäi eläkkeelle armeijan palveluksesta. Vuonna 1826 hänet kutsuttiin takaisin palvelukseen ja Kanadaan Rideaun kanavan rakennustöihin. Byn ensimmäisenä tehtävänä oli perustaa kaupunki kanavan rakennusmaalla työskenteleville miehille, sillä Ottawa-joen laakso oli tuolloin harvaan asuttua. Tuota asutuskeskusta kutsuttiin alkujaan nimellä Bytown, ja siitä kehittyi myöhemmin Ottawan kaupunki.


title: John By

text: Kanava valmistui kuudessa vuodessa ja sitä pidettiin insinööritaidon menestyksenä. Byn parhaisiin lukeutuvana saavutuksena voidaan nähdä laajempien patojen käyttö, jotta kosket jäivät tulvaveden alle peittyen purjehduskelpoisen vesimassan alle. Lontooseen palattuaan By joutui kuitenkin vastaamaan syytöksiin kanavaprojektin rahoituksesta, sillä kustannukset kasvoivat huomattavasti alkuperäisiä suunnitelmia suuremmiksi. Britannian valtiovarainministeriön virkamiehet syyttivät Bytä monista luvattomista kuluista.


title: John By

text: By loukkaantui häneen kohdistuneista voimakkaista hyökkäyksistä, sillä hän oli toivonut saavansa kiitosta Kanadassa tehdystä työstään. By jättäytyi tämän jälkeen eläkkeellä ja muutti asumaan Frantin kylään, Englannin kaakkoisosaan. Hän kuoli kotonaan vuonna 1836.


title: Holyfield-Tyson II

text: Holyfield-Tyson II on kutsumanimi nyrkkeilijöiden Mike Tyson ja Evander Holyfield välisestä uusintaottelusta Tyson-Holyfield. Ottelun virallinen nimi on Holyfield-Tyson II, The Sound And The Fury (). Ottelu oli jatkoa miesten Tyson-Holyfield I -ottelulle.


title: Holyfield-Tyson II

text: Ottelupaikaksi valittiin MGM Grand Garden Arena Las Vegasissa. Tuomarina toimi Mills Lane, joka valittiin tuomariksi Tysonin leirin protestoitua aikeita valita miesten ensimmäisen ottelun tuomarin Mitch Halpern.


title: Holyfield-Tyson II

text: Ottelun alku oli Holyfieldin hallintaa, hän voitti kaksi ensimmäistä erää nimiinsä. Ongelmat alkoivat toisessa erässä Holyfieldin puskiessa Tysonin silmäkulmaa, joka aiheutti suuren haavan Tysonin vasemman silmän lähettyville.


title: Holyfield-Tyson II

text: Kolmannen erän alussa Tyson tuli kulmauksestaan pois ilman hammassuojiaan. Tuomari Mills Lane käski Tysonin kulmaukseensa laittamaan suojat paikalleen. Tyson laittoi hammassuojat ja ottelu jatkui. Hetken kuluttua Holyfield sai sidottua Tysonin. Tyson siirsi päänsä Holyfieldin viereen ja tavoitteli hampaillaan vastustajansa vasenta korvaa, saaden siitä pienen palan pois. Holyfield tönäisi Tysonin pois, ja Lane keskeytti ottelun väliaikaisesti. Holyfield käveli kulmaukseensa, jossa Tyson hyökkäsi hänen kimppuunsa tönäisten tämän köysiin. Lane ohjasi Tysonin pois ja auttoi Holyfieldin takaisin tämän kulmaukseen. Ottelu keskeytettiin muutamaksi minuutiksi, ja Lane vähensi Tysonilta kaksi pistettä. Holyfield oli kunnossa jatkaakseen ottelua.


title: Holyfield-Tyson II

text: Seuraavassa sidontatilanteessa Tyson puraisi palasen Holyfieldin oikeasta korvalehdestä. Holyfield irrotti välittömästi kätensä Tysonin ympäriltä ja hyppäsi taaksepäin. Lane ei keskeyttänyt ottelua, sillä molemmat miehet jatkoivat iskujenvaihtoa vielä vähän aikaa. Hetken kuluttua molemmat miehet kävelivät kulmauksiinsa ja ottelu keskeytettiin.


title: David Bronstein

text: David Ionovitš Bronstein (Дави́д Ио́нович Бронште́йн; 19. helmikuuta 1924 Bila Tserkva, Ukraina – 5. joulukuuta 2006 Minsk, Valko-Venäjä) oli johtavia neuvostoliittolaisia shakin suurmestareita ja tuottelias ja arvostettu shakkikirjailija. Asiantuntijat ovat kuvanneet häntä luovana nerona ja taktiikan mestarina.


title: David Bronstein

text: Bronštein oli erittäin lähellä maailmanmestaruutta pelattuaan mestaruusottelussa tasan 12-12 hallitsevaa mestaria Mihail Botvinnikia vastaan Moskovassa vuonna 1951.


title: Toni Turek

text: Anton "Toni" Turek (18. tammikuuta 1919 Duisburg − 11. toukokuuta 1984 Neuss) oli saksalainen jalkapallomaalivahti.


title: Toni Turek

text: Turek aloitti uransa Duisburger Sportvereinissa, mutta vaihtoi pian Eintracht Duisburgiin. Hän pelasi urallaan myös SSV Ulmissa, Eintracht Frankfurtissa, Fortuna Düsseldorfissa ja Borussia Mönchengladbachissa


title: Toni Turek

text: Turek pelasi vuosien 1950 ja 1954 välillä 20 maaottelua. Hän oli Saksan joukkueessa, joka voitti Unkarin 3−2 vuoden 1954 maailmanmestaruuskilpailuissa ja voitti mestaruuden.


title: Megahertsimyytti

text: Megahertsimyytti tai gigahertsimyytti tarkoittaa virheellistä tapaa verrata suorittimien nopeutta niiden kellotaajuuksien avulla. Yksi suoritin voi kyetä suorittamaan yhden asian kellojaksossa, kun se toimii korkealla kellotaajuudella. Toinen suoritin saattaa toimia alhaisemmalla kellotaajuudella mutta on kuitenkin yhtä nopea tai nopeampi, sillä se voi kyetä tekemään yhden kellojakson aikana enemmän toimenpiteitä. Esimerkiksi Intel 80486 on asetettu toimimaan samalla kellotaajuudella kuin hitaimmat myynnissä olleet Pentium-suorittimet, mutta sen suorituskyky on näitä paljon alhaisempi.


title: Megahertsimyytti

text: Megahertsien lisäksi käskyjen suoritusnopeuteen vaikuttavat muun muassa sisäinen välimuisti, suorittimen sisäisten väylien nopeus ja leveys sekä suoritinydinten määrä ja bittisyys (32- tai 64-bittinen suoritin, kerralla suoritettavan tehtävän koko). Vanhoissa PC-suorittimissa muun muassa matematiikkasuorittimen tulo pääsuorittimen sisään muutti käytännön suoritusnopeutta huomattavasti. Myös suorittimen käskykannan sukupolvi vaikuttaa todelliseen suorituskykyyn.


title: Fritz Laband

text: Fritz Laband (1. marraskuuta 1925 Zabrze − 3. tammikuuta 1982) oli saksalainen jalkapalloilija, joka pelasi puolustajana.


title: Fritz Laband

text: Laband voitti maailmanmestaruuden vuoden 1954 MM-kilpailuissa, joissa hän pelasi kolme ottelua mutta ei välierää eikä loppuottelua. Yhteensä hän pelasi Saksan maajoukkueessa neljä ottelua. Uransa aikana hän edusti FC Anker Wismaria, Hamburger Sport-Vereinia ja Werder Bremeniä.


title: Tommy Byrne (kilpa-autoilija)

text: Tommy Byrne (s. 6. toukokuuta 1958 Drogheda, Louth) on irlantilainen entinen moottoriurheilija ja Formula 1 -kuljettaja. Hän osallistui kaudella viiteen F1-kilpailuun, joissa hän pääsi starttaamaan itse kilpailuun vain kahdesti. Hän keskeytti molemmat kilpailut.


title: Kipinä (albumi)

text: Kipinä on suomalaisen laulaja-lauluntekijä Esa Elorannan debyyttialbumi sooloartistina. Se julkaistiin vuonna 1989.


title: Kipinä (albumi)

text: Sävellykset ja sanoitukset: Esa Eloranta.


title: Phil Cade

text: Phil Cade (12. kesäkuuta 1916 Charles City, Iowa – 28. elokuuta 2001 Winchester, Massachusetts) oli yhdysvaltalainen moottoriurheilija.


title: Phil Cade

text: Hän osallistui yhteen Formula 1 -kilpailuun, joka oli Yhdysvaltain Grand Prix 1959. Hän ei kuitenkaan päässyt matkaan kilpailussa moottoriongelmien takia.


title: Ville Korhonen (jääkiekkoilija)

text: Ville Korhonen (s. 20. toukokuuta 1987 Tampere) on suomalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan vasen laitahyökkääjä. Korhonen on pelityyliltään kahden suunnan hyökkääjä.


title: Ville Korhonen (jääkiekkoilija)

text: Korhonen on Tampereen Ilveksen kasvatti. Hän voitti C-nuorten SM-hopeaa vuonna 2003 ja A-nuorten Suomenmestaruuden vuonna 2005. Korhonen teki kesäkuussa 2005 kolmivuotisen SM-liigasopimuksen Ilveksen kanssa. Hän kuului Ilveksessä "kultaiseen ikäluokkaan" Tuukka Raskin, Perttu Lindgrenin, Tommi Huhtalan ja Juho Mielosen ohella. Korhonen teki SM-liigadebyyttinsä 1. lokakuuta 2005 Helsingin IFK:ta vastaan. Hänen liigauransa avausmaali syntyi 29. marraskuuta 2005 Espoo Bluesia vastaan. Korhonen palkittiin "Ilta-Sanomien" ottelun yhden tähden tähtipelaajana. Yhteensä hänen SM-liigan tulokaskautensa 2005–2006 toi 47 runkosarjaottelussa tehot 3+2=5 sekä neljässä playoff-ottelussa yhden syöttöpisteen. Korhonen pelasi kauden aikana myös kaksi Mestis-ottelua alle 20-vuotiaiden maajoukkueessa.


title: Ville Korhonen (jääkiekkoilija)

text: Kaudella 2006–2007 Korhonen teki Ilveksen SM-liigajoukkueessa yhteensä 59 ottelussa seitsemän tehopistettä. Hän vahvisti edelliskauden tapaan Ilveksen A-nuoria kevään 2007 pudotuspeleissä, joissa Korhonen oli kahdella osumallaan joukkueen paras maalintekijä. Hän pelasi kauden aikana myös kaksi Mestis-ottelua alle 20-vuotiaiden maajoukkueessa. Korhonen jäi kaudella 2007–2008 Ilveksessä pieneen rooliin ja hänen kehityksensä polki paikoillaan. Näin ollen Korhonen pelasi yhteensä 12 ottelun verran lainalla Mestis-nousijajoukkue Lempäälän Kisassa. Marraskuussa 2007 joukkue kiinnitti hänet loppukaudeksi lainalle, mutta Korhonen kutsuttiin takaisin Ilvekseen tammikuussa 2008. Huhtikuussa hän teki vuoden mittaisen jatkosopimuksen joukkueen kanssa.


title: Ville Korhonen (jääkiekkoilija)

text: Korhonen teki kaudella 2008–2009 viisi tehopistettä SM-liigassa ja haki kahdeksan ottelun verran tuntumaa LeKistä. Korhonen teki taas huhtikuussa 2009 vuoden mittaisen jatkosopimuksen Ilveksen kanssa. Kaudella 2009–2010 hän teki läpimurtonsa SM-liigassa ja teki 56 runkosarjaottelussa tehot 12+8=20, vaikka Korhonen ei pelannut kauden aikana kertaakaan ylivoimaviisikossa. Hän pelasi kauden aikana myös yhden ottelun lainalla LeKissä. Korhonen teki huhtikuussa 2010 1+1-vuotisen jatkosopimuksen Ilveksen kanssa. Saman vuoden joulukuussa hän käytti sopimuksessaan olleen option ja jatkoi sopimustaan kevääseen 2012.


title: Ville Korhonen (jääkiekkoilija)

text: Kaudella 2011–2012 Korhonen sijoittui heikon kauden pelanneen Ilveksen sisäisessä maalipörssissä kolmanneksi yhdeksällä osumallaan Antti Kangasniemen ja Jyrki Jokipakan kanssa. Huhtikuussa 2012 hän teki 1+1-vuotisen jatkosopimuksen joukkueen kanssa. Tammikuussa 2013 Korhonen käytti sopimuksessaan olleen option ja teki vuoden mittaisen jatkosopimuksen Ilveksen kanssa.


title: Ville Korhonen (jääkiekkoilija)

text: Korhonen oli kauden 2013–2014 jälkeen vapaana agenttina elokuun loppupuolelle saakka, kunnes hän teki vuoden mittaisen ja kahden kuukauden testijakson sisältäneen sopimuksen Espoo Bluesin kanssa. Lokakuussa Korhonen sai loppukauden 2014–2015 kattavan sopimuksen joukkueeseen. Joulukuussa hänen sopimustaan jatkettiin kahdella vuodella kevääseen 2017 saakka. Korhonen teki SM-liigan yhden kauden piste-ennätyksensä tehoilla 18+19=37, joilla hän oli Bluesin paras maalintekijä ja kolmanneksi paras pistemies. Kevään 2015 pudotuspeleissä Korhonen oli joukkueen paras pistemies ja syöttäjä tehoilla 1+3=4.


title: Ville Korhonen (jääkiekkoilija)

text: Kaudella 2015–2016 Korhonen nousi Bluesin kapteenistoon. Hän johti joukkueen sisäistä maalipörssiä kahdeksalla osumallaan, kunnes joulukuussa 2015 Blues ja Korhonen purkivat sopimuksensa yhteisymmärryksessä. Taustalla olivat Bluesin talousvaikeudet. Korhonen siirtyi kevääseen 2017 asti kestävällä sopimuksella Ruotsin toiseksi korkeimmalle sarjatasolle HockeyAllsvenskan-joukkue VIK Västerås HK:hon. Hänen sopimuksensa kuitenkin purettiin ensimmäisen sopimuskauden jälkeen kesäkuussa 2016. Seuraavana päivänä Korhosen kerrottiin siirtyvän kaudeksi 2016–2017 kaksivuotisella sopimuksella Porin Ässiin. Joukkuetta valmentaa hänelle Bluesista tuttu Jyrki Aho. Korhonen oli tehoilla 9+23=32 Ässien paras syöttäjä ja toiseksi paras pistemies Simon Suorannan jälkeen.


title: Ville Korhonen (jääkiekkoilija)

text: Kaudeksi 2018–2019 Korhonen siirtyi vuoden mittaisella sopimuksella Saksan DEL-liigan Schwenninger Wild Wingsiin.


title: Ville Korhonen (jääkiekkoilija)

text: Korhonen pelasi alle 20-vuotiaiden MM-kilpailuissa vuonna 2007. Hän putosi viimeisten joukossa Suomen leiriryhmästä, mutta kutsuttiin MM-joukkueeseen, kun Jori Lehterä loukkaantui juuri ennen turnauksen alkua.


title: Ville Korhonen (jääkiekkoilija)

text: Korhonen edusti Suomea myös alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004, jolloin hän jakoi kolmella osumallaan Suomen sisäisen maalipörssin voiton kolmen muun pelaajan kanssa.


title: Ulf Andersson

text: Ulf Andersson (s. 27. kesäkuuta 1951 Västerås, Ruotsi) on ruotsalainen shakin suurmestari. FIDE myönsi hänelle kansainvälisen mestarin arvon vuonna 1970 ja suurmestarin tittelin vuonna 1972. Korkeimmillaan Andersson oli FIDE:n maailmanlistalla sijalle neljä.


title: Ulf Andersson

text: Anderssonin suurin voittoihin kuuluvat ensimmäinen sija Göteborgissa 1971, Dortmundissa 1973, Camagüezissa 1974 ja Cienfuegosissa 1975. Tämän jälkeen Andersson meni naimisiin kuubalaisen naisen kanssa jääden samalla Kuubaan. Tämän jälkeen Andersson on voittanut Buenos Airesissa 1978, Lontoossa 1980, Johannesburgissa 1981, Lontoossa 1982, Torinossa 1982 ja Wijk aan Zeessa 1983.


title: Ulf Andersson

text: Andersson on erittäin vakaa pelaaja, joka pelaa asemalliseen tyyliin. Useat hänen peleistään päättyvät tasan. Hänet tunnetaan erinomaisesta tekniikastaan erityisesti torniloppupeleissä. Hän on myös kuuluisa voittamistaan loppupeleistä, joiden voittamista pidettiin mahdottomana.


title: Hans Bauer

text: Hans Bauer (28. heinäkuuta 1927 München − 31. lokakuuta 1997) oli saksalainen jalkapalloilija, joka pelasi puolustajana.


title: Hans Bauer

text: Bauer voitti maailmanmestaruuden vuoden 1954 MM-kilpailuissa Sveitsissä; hän pelasi kahdessa Saksan kuudesta ottelusta mutta ei välierässä eikä loppuottelussa. Yhteensä hän pelasi Saksan maajoukkueessa viisi ottelua vuosien 1951 ja 1958 välillä. Suurimman osan urastaan hän edusti Bayern Müncheniä, jossa hän voitti vuonna 1957 Saksan cupin.


title: Euramerikka

text:
Euramerikka eli Laurussia oli muinainen pienen luokan jättiläismanner, joka koostui Pohjois-Amerikasta eli Laurentiasta ja Pohjois-Euroopasta eli Balticasta. Manner syntyi devonikauden alussa, kun Laurentia ja Baltica törmäsivät. Euramerikan ja eteläisen jättiläismanner Gondwanan välissä oli Rheanmeri.
Euramerikka törmäsi permikaudella eteläiseen jättiläismanner Gondwanaan, jolloin syntyi Pangea.


title: Svetozar Gligorić

text: Svetozar Gligorić (2. helmikuuta 1923 Belgrad – 14. elokuuta 2012) oli serbialainen shakin suurmestari. Hän oli Jugoslavian mestari ennätykselliset 12 kertaa, ja häntä pidetään kaikkien aikojen parhaana serbialaisena pelaajana.


title: Svetozar Gligorić

text: 1950- ja 1960-luvuilla Svetozar Gligorić oli maailman kymmenen parhaan pelaajan joukossa.


title: Horst Eckel

text: Horst Eckel (s. 8. helmikuuta 1932) on saksalainen jalkapalloilija.


title: Horst Eckel

text: Eckel voitti maailmanmestaruuden vuoden 1954 MM-kilpailuissa; hän oli Fritz Walterin ohella ainoa, joka pelasi turnauksessa Saksan kaikki kuusi ottelua. Hän pelasi myös seuraavissa maailmanmestaruuskilpailuissa vuonna 1958. Yhteensä hän pelasi Saksan maajoukkueessa 32 ottelua. Uransa aikana hän edusti 1. FC Kaiserslauternia ja SV Röchling Völklingeniä. Nopean pelityylinsä ansiosta hän sai lempinimen "Windhund" (vinttikoira).


title: Otto Halonen

text: Otto Armas (Ami) Halonen (17. maaliskuuta 1899 Kuopio – 1. joulukuuta 1961) lempinimeltään "Ami" oli suomalainen jääkärikapteeni. Halonen oli Saksassa ensimmäisen maailmansodan aikana sotilaskoulutuksen saanut jääkäri. Hän ei ehtinyt osallistua taistelutoimiin Saksan itärintamalla, mutta Suomeen palattuaan Halonen osallistui sisällissotaan joukkueenjohtajana Valkoisen armeijan riveissä. Hän osallistui vielä sotilasuransa aikana taistelutoimiin komppanianpäällikkönä talvi- ja jatkosodan aikana.


title: Otto Halonen

text: Halonen kävi kaksi luokkaa Kuopion klassillista lyseota ja suoritti yksityisesti keskikoulukurssin Terijoen yhteiskoulussa vuonna 1924. Hän suoritti Haminan taistelukoulun vuonna 1918 ja taktiikan soveltamiskurssin Suojeluskuntain päällystökoulussa vuonna 1925.


title: Otto Halonen

text: Hänen vanhempansa olivat talonomistaja Aukusti Halonen ja Anna Helena Savolainen. Hänet vihittiin avioliittoon vuonna 1920 Meeri Ikävalkon kanssa, josta hän erosi vuonna 1929 ja avioitui toisen kerran vuonna 1932 Aino Hilja Lappalaisen kanssa.


title: Otto Halonen

text: Halosella oli kaksi lasta ensimmäisestä avioliitosta ja neljä jälkimmäisestä. Hänen kaikki kolme poikaansa seurasivat hänen esimerkkiään ja olivat sotilasuralla. Pojista reservin kenraaliluutnantti Ilkka Halonen erosi vakinaisesta palveluksesta Pohjois-Suomen sotilasläänin komentajana.


title: Otto Halonen

text: Halonen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 30. syyskuuta 1917, josta hänet siirrettiin pataljoona 1. komppaniaan 13. lokakuuta 1917.


title: Otto Halonen

text: Halonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 5. jääkäripataljoonan 3. komppaniaan. Hän otti osaa taisteluihin Tampereella ja Viipurissa.


title: Otto Halonen

text: Halonen palveli sisällissodan jälkeen edelleen 3. Jääkärirykmentissä, jonka nimi muutettiin myöhemmin Savon jääkärirykmentti n:o 3:ksi ja edelleen Uudenmaan rykmentiksi. Hän toimi rykmentissä ensin joukkueenjohtajana eri komppanioissa ja määrättiin 26. marraskuuta 1918 alkaen 3. komppanian päälliköksi ja 23. joulukuuta 1918 alkaen I pataljoonan adjutantiksi sekä 1. joulukuuta 1919 jälleen 3. komppanian päälliköksi ja 15. syyskuuta 1920 alkaen 1. komppanian päälliköksi ja 20. huhtikuuta 1921 alkaen 1. konekiväärikomppaniaan nuoremmaksi upseeriksi. Hän toimi rykmentin aliupseerikoulun johtajana 5. syyskuuta 1921 – 15. helmikuuta 1922 välisen ajan. Hän haavoittui Rajajoen kahakassa 2. syyskuuta 1919 Uudenmaan rykmentin ollessa vartioimassa rajaa Kannaksella. Hänet siirrettiin komppanianpäälliköksi 26. huhtikuuta 1922 Polkupyöräpataljoona 2:een ollen myös kaksi kertaa ryhmänjohtajakurssien johtajana. Armeijasta hän erosi 15. huhtikuuta 1925 ja siirtyi suojeluskuntajärjestön palvelukseen ja hänet sijoitettiin 1. syyskuuta 1925 Kymenlaakson suojeluskuntapiirin 1. alueen päälliköksi, josta hänet siirrettiin 1. marraskuuta 1928 Etelä-Hämeen suojeluskuntapiirin 1. alueen päälliköksi. Suojeluskuntajärjestöstä hän erosi 30. tammikuuta 1930 ja oli myöhemmin Kuopion suojeluskunnan paikallispäällikkönä 1. marraskuuta 1932 – 1. huhtikuuta 1933 välisen ajan ja hoiti oman toimensa ohella Kuopion suojeluskuntapiirin 1. alueen päällikön tehtäviä 22. joulukuuta 1932 – 31. maaliskuuta 1933 välisen ajan. Suojeluskuntatyönsä jälkeen hän toimi maanviljelijänä Siilinjärvellä.


title: Otto Halonen

text: Halonen osallistui talvisotaan YH:n aikana Jalkaväkirykmentti 39:n II pataljoonan (II/JR 39) konekiväärikomppanian päällikkönä ja myöhemmin Jalkaväkirykmentti 38:n I pataljoonan komentajana ja uudelleen edellä mainitun konekiväärikomppanian päällikkönä ja osallistui taisteluihin Uomaalla, Lavajärvellä, Pyhäjärvellä, Ruhtinaanmäellä, Mitrossa, Nietojalla ja Koirinoja–Konnunkylä akselilla. Jatkosotaan hän osallistui komppanianpäällikkönä Jalkaväkirykmentti 51:n III pataljoonassa (III/JR 51) vuoteen 1942 saakka ja osallistui taisteluihin Pälkjärvellä, Matkaselässä, Jänisjoella, Hämekoskella, Läskelässä, Kiteenjoella, Ruskealassa ja Tuokslahdella, missä hän haavoittui 16. elokuuta 1941 ja kotiutettiin vuonna 1942, mutta toimi Siilinjärvellä senkin jälkeen väestönsuojelutehtävissä.


title: Otto Halonen

text: Halonen toimi sotien jälkeen maanviljelijänä Siilinjärvellä. Hänet on haudattu Siilinjärvelle.


title: Otto Halonen

text: Halonen toimi Sotainvalidien Veljesliiton Siilinjärven Sotainvalidit ry:n puheenjohtajana vuosina 1944–1961.


title: Bernhard Klodt

text: Bernhard "Berni" Klodt (26. lokakuuta 1926 Gelsenkirchen – 23. toukokuuta 1996 Garmisch-Partenkirchen) oli saksalainen jalkapalloilija, joka edusti urallaan Länsi-Saksaa.


title: Bernhard Klodt

text: Klodt pelasi maajoukkueessa vuosina 1950–1959. Sinä aikana hän pelasi 19 ottelua ja teki kolme maalia. Hän oli mukana maailmanmestaruuden voittaneessa Länsi-Saksan joukkueessa 1954 Sveitsissä; hän pelasi turnauksessa kaksi ottelua ja teki yhden maalin. Maajoukkuetasolla hän oli mukana myös vuoden 1958 MM-turnauksessa. Seuraurallaan hän pelasi muun muassa Schalke 04:ssä.


title: Josef Posipal

text: Josef Posipal (20. kesäkuuta 1927 Lugoj, Romania – 21. helmikuuta 1997 Hampuri) oli saksalainen jalkapalloilija.


title: Josef Posipal

text: Posipal voitti maailmanmestaruuden vuoden 1954 MM-kilpailuissa; hän pelasi turnauksessa viidessä Saksan kuudesta ottelusta. Hän pelasi Saksan maajoukkueessa yhteensä 32 ottelua ja teki niissä yhden maalin vuosina 1951–1956. Uransa aikana hän edusti Linden 07:ää, Hamburger Sport-Vereinia ja Arminia Hannoveria.


title: Glossopteris

text: Glossopteris oli muinainen siemensaniainen. Kasvi oli pensasmainen ja puumainen, ja sen uskotaan kasvaneen jopa 30 metriä pitkäksi. Koska kasvista on säilynyt maahan hautautuneissa kivettymissä vain osia, puun ulkonäköä ei tiedetä. Tämän puumaisen kasvin sisus oli pehmyttä, niin kuin joillain nykyisillä araukarian tapaisilla puilla. Kielimäiset lehdet olivat 2-30 cm pitkiä. Näiden kielisaniaisten uskotaan kasvaneen melko märässä ympäristössä nykyisten suosypressien tapaan.


title: Glossopteris

text: "Glossopteris"-kielisaniaisia kasvoi muinaisen Gondwanamaan lauhkealla ja kylmällä vyöhykkeellä varhaisella permikaudella, jolloin Maan ilmasto oli monin ajoin normaalia viileämpi. Kielisaniaisia kasvoi noin 30 leveysasteelta etelään ehkä 60 leveysasteelle asti. Se oli ensimmäinen tunnettu kasvi, joka sieti kylmää. Yli 70 eri "Glossopteris"-lajia tunnetaan fossiilijäänteistä. Aikaisemmin lajistoa pidettiin yhtenäisenä mantereelta toiselle, nykyään tunnetaan eri Glossopteris-alueita.


title: Glossopteris

text: Glossopteris-kasvit hävisivät täysin permikauden lopussa suuressa eliöiden joukkotuhossa. Seuraavalta triaskaudelta löydetyt näytteet ovat tulkittavissa maanvyöryjen tms. kerrostumissa siirtelemiksi.


title: Luettelo suomalaisista shakinpelaajista

text:
Tämä on luettelo suomalaisista shakinpelaajista.
Suomalaiset shakkimestarit


title: Luettelo suomalaisista shakinpelaajista

text:
1922
Anatol Tschepurnoff


title: Luettelo suomalaisista shakinpelaajista

text:
1924
Edgar Lindroos


title: Luettelo suomalaisista shakinpelaajista

text:
1925
Eino Heilimo


title: Luettelo suomalaisista shakinpelaajista

text:
1927
Ilmari Rahm


title: Luettelo suomalaisista shakinpelaajista

text:
1930
Eero E.Böök


title: Luettelo suomalaisista shakinpelaajista

text:
1932
Ragnar Krogius
Birger Rasmusson


title: Luettelo suomalaisista shakinpelaajista

text:
1934
Ilmari Solin


title: Luettelo suomalaisista shakinpelaajista

text:
1935
Tyyni J.Vilen
Toivo Salo


title: Luettelo suomalaisista shakinpelaajista

text:
1936
Matti Rantanen
Thorsten Gauffin


title: Luettelo suomalaisista shakinpelaajista

text:
1937
Reino Niemi
Einar Candolin


title: Luettelo suomalaisista shakinpelaajista

text:
1938
Osmo Kaila
Kaarle Ojanen


title: Luettelo suomalaisista shakinpelaajista

text:
1939
Eero Johansson
Keijo Blomberg
Visa Kivi


title: Luettelo suomalaisista shakinpelaajista

text:
1943
Per-Olof Lundström


title: Luettelo suomalaisista shakinpelaajista

text:
1945
Veijo Kiuru
Mauno Laisaari


title: Luettelo suomalaisista shakinpelaajista

text:
1946
Aatos Fred
Aarne Visa


title: Luettelo suomalaisista shakinpelaajista

text:
1947
Jorma Vesterinen
Hannes Honkanen
Ilmari Niemelä
Guido Gothoni
Alku Lehtinen


title: Luettelo suomalaisista shakinpelaajista

text:
1948
Antti G.Ojanen
Soini Helle
Arvo Ahlstedt


title: Luettelo suomalaisista shakinpelaajista

text:
1949
Arthur Järvinen
Oskari Saimaa
Vilho Somerpuu


title: Luettelo suomalaisista shakinpelaajista

text:
1950
Pentti Koskinen
Vilho Palomaa
Veikko Valtonen


title: Luettelo suomalaisista shakinpelaajista

text:
1951
Esmo Ridala
Erkki Salmi


title: Luettelo suomalaisista shakinpelaajista

text:
1952
Oleg Pastuhoff
Ilmari Suominen
Heikki Koskinen
Olavi Katajisto


title: Luettelo suomalaisista shakinpelaajista

text:
1953
Erkki Heinonen
Jorma Haanpää
Juuso Fastberg
Jalo Hietala


title: Luettelo suomalaisista shakinpelaajista

text:
1954
Turo Kerppo
Harry Kahra
Vilho Lifländer


title: Luettelo suomalaisista shakinpelaajista

text:
1955
Aki Lahti
Aatos Alin
Åke Sneitz
Unto Laakso
Pekka Massinen
Aarne Ruonala


title: Luettelo suomalaisista shakinpelaajista

text:
1956
Veikko Hänninen
Bo Nyren
Leo Hällström
Heikki Matikka
Ilkka Kanko


title: Luettelo suomalaisista shakinpelaajista

text:
1957
Reino Nuotio
Kaarlo Arasola
Arno Sauso
Raimo Outinen
Pentti Simonen


title: Luettelo suomalaisista shakinpelaajista

text:
1958
Nils Wikberg
Viljo Pulkkinen
Hannu Keto


title: Luettelo suomalaisista shakinpelaajista

text:
1959
Unto Räisä
Kalervo Rajakallio
Pauli Marttinen
Tapio Ketonen
Torsten Järnström


title: Luettelo suomalaisista shakinpelaajista

text:
1960
Heikki Westerinen
Kalevi Kaunonen
Allan Kiviaho


title: Luettelo suomalaisista shakinpelaajista

text:
1961
Ilmari Mäkihovi
Ilkka Saren
Esko Lahti


title: Luettelo suomalaisista shakinpelaajista

text:
1962
Ilmari Tuomainen
Eero Hillilä
Klaus Ketola
Ilmari Brander


title: Luettelo suomalaisista shakinpelaajista

text:
1963
Torvald Perman
Ilmari Loikkanen


title: Luettelo suomalaisista shakinpelaajista

text:
1964
Erkki Havansi
Raimo Lindeman
Timo Nurminen
Risto Kauranen
Antti Hankipohja


title: Luettelo suomalaisista shakinpelaajista

text:
1965
Juhani Sorri
Pentti Palmo


title: Luettelo suomalaisista shakinpelaajista

text:
1966
Seppo Kajan
Paul Morant


title: Luettelo suomalaisista shakinpelaajista

text:
1967
Unto Venäläinen
Gösta Kvist
Arvo Paasu
Timo Porrasmaa
Kaj Kivipelto
Pekka Ahonen


title: Luettelo suomalaisista shakinpelaajista

text:
1968
Mauri Sirkiä
Ismo Tompuri
Risto Vahderpää


title: Luettelo suomalaisista shakinpelaajista

text:
1969
Rauli Gostowski
Orri Alivirta
Jaakko Juntunen
Jouko Äijälä


title: Luettelo suomalaisista shakinpelaajista

text:
1970
Jorma Äijälä
Tauno Leppämäki
Michael Nykopp
Harri Hurme


title: Luettelo suomalaisista shakinpelaajista

text:
1971
Eero Raaste
Pertti Poutiainen
Hannu Heino
Yrjö Rantanen


title: Luettelo suomalaisista shakinpelaajista

text:
1972
Pertti Saariluoma
Erkki Nyström
Thomas Ristoja


title: Luettelo suomalaisista shakinpelaajista

text:
1973
Pertti Kirjavainen
Timo Väyrynen
Jyrki Salonen


title: Luettelo suomalaisista shakinpelaajista

text:
1974
Juha Partanen
Kenneth Frey
Matti Piuva
Heikki Taskinen
Erkki Turunen
Juhani Rikkonen


title: Luettelo suomalaisista shakinpelaajista

text:
1975
Pekka Nikkanen
Kimmo Kantele
Aulis Saaresmäki
Hannu Broman


title: Luettelo suomalaisista shakinpelaajista

text:
1977
Timothy Binham
Esa Lipsanen
Antti Pyhälä
Eero Hintikka


title: Luettelo suomalaisista shakinpelaajista

text:
1978
Paavo Toivonen
Pertti Lehikoinen
Paavo Leskelä
Timo Pirttimäki
Georg Österman
Veijo Mäki


title: Luettelo suomalaisista shakinpelaajista

text:
1979
Antero Natri
Jörn Starck
Jorma Kämäräinen
Kimmo Välkesalmi


title: Luettelo suomalaisista shakinpelaajista

text:
1980
Markku Henttinen
Martti Lauren
Antti Nokso-Koivisto
Tapani Viljava
Jouni Yrjölä


title: Luettelo suomalaisista shakinpelaajista

text:
1981
Veli-Matti Freund
Esa Koskinen


title: Luettelo suomalaisista shakinpelaajista

text:
1982
Risto Nevanlinna
Jorma Paavilainen


title: Luettelo suomalaisista shakinpelaajista

text:
1983
Mikko Kivistö
Petri Kekki
Henry Tanner
Timo Karvi
Mika Ebeling


title: Luettelo suomalaisista shakinpelaajista

text:
1984
Jorma Kekki
Heikki-Pekka Innala
Pekka Kauppala
Pekka Ojanen
Henrik Korman
Asko Hentunen


title: Luettelo suomalaisista shakinpelaajista

text:
1985
Timo Tuomala
Martti Kauppinen
Risto Lehtivaara


title: Luettelo suomalaisista shakinpelaajista

text:
1986
Kari Pulkkinen
Matti Manni
Hannu Salokangas
Petri Lehtivaara
Martti Helenius
Antti Loisa
Risto Nokka


title: Luettelo suomalaisista shakinpelaajista

text:
1987
Esko-Matti Hakulinen
Asko Seppänen
Johan Lindstedt
Henry Laasanen
Tero Kokkila
Joose Norri
Auvo Kujala


title: Luettelo suomalaisista shakinpelaajista

text:
1988
Riho Gruenthal
Henri Koskinen
Jukka-Pekka Haapasalo
Markku Lahtinen


title: Luettelo suomalaisista shakinpelaajista

text:
1989
Pekka Asomäki
Ville Lehto
Marko Manninen
Kari Tikkanen
Christer Henriksson
Mikko Alava
Jaakko Kivimäki


title: Luettelo suomalaisista shakinpelaajista

text:
1990
Heikki Laine
Jukka Pakkanen
Jukka Leino
Jukka-Pekka Tyni
Aleksei Holmsten
Jari Pietilä
Jyrki Rantala
Heikki Salo
Mikael Nouro
Ralf Rehn
Tapio Salo
Jussi Tella


title: Luettelo suomalaisista shakinpelaajista

text:
1991
Kari Nieminen
Jukka Puranen
Ari Issakainen
Johanna Paasikangas-Tella
Yrjö-Markus Jouhki
Miikka Mäki-Uuro


title: Luettelo suomalaisista shakinpelaajista

text:
1992
Tapani Sammalvuo
Matti Tommiska


title: Luettelo suomalaisista shakinpelaajista

text:
1993
Kari Karhunen
Eetu Prieur
Risto Tuominen
Pekka Paldanius
Antti Niemelä
Markku Hartikainen
Antti Virtanen
Niina Sammalvuo
Timo Väätäinen
Jukka Taivainen


title: Luettelo suomalaisista shakinpelaajista

text:
1994
Teemu Keskisarja
Jarkko Penttinen
Erkki Lassila
Olli Salmensuu
Petri Hokkanen
Mikael Agopov
Jyrki Kiltti
Lassi Linnanen


title: Luettelo suomalaisista shakinpelaajista

text:
1995
Timo Lampen
Janne Mertanen
Arto Satonen
Timo Nippula
Jari Toivola
Sauli Tiitta
Antti Pihlajasalo


title: Luettelo suomalaisista shakinpelaajista

text:
1996
Heikki Lehtinen
Heikki Kallio
Jyrki Kytöniemi
Kari Heinola
Sauli Keskinen
Tommi Luukkonen
Jussi Kauko


title: Luettelo suomalaisista shakinpelaajista

text:
1997
Mika Karttunen
Janne Salimäki
Hannu Pihlajasalo
Nuutti Sorsa
Riku Molander
Teemu Vihinen
Leo Tolonen


title: Luettelo suomalaisista shakinpelaajista

text:
1998
Mikko Tolonen
Panu Kilpelä
Antti Lehtinen
Sampsa Nyysti
Tapio Helin
Timo Pääkkönen
Jyrki Parkkinen
Petteri Laihonen


title: Luettelo suomalaisista shakinpelaajista

text:
1999
Tommi Franssila


title: Luettelo suomalaisista shakinpelaajista

text:
2000
Sami Hämäläinen
Jan Ristoja
Sami Pitkänen
Tomi Nybäck
Osmo Kauppila
Aleksander Vatanski


title: Luettelo suomalaisista shakinpelaajista

text:
2001
Tuomas Nivala
Teemu Topi-Hulmi
Miitrei Sorsa


title: Luettelo suomalaisista shakinpelaajista

text:
2002
Juhani Lehti
Juha Kivijärvi
Roman Hautala
Elia Liitiäinen
Vesa Meskanen
Aki Pitkäaho


title: Luettelo suomalaisista shakinpelaajista

text:
2003
Jukka Johansson
Santul Kosmo
Olli Sisättö
Tuukka Tusa
Tuomo Halmeenmäki
Aarne Saastamoinen


title: Luettelo suomalaisista shakinpelaajista

text:
2004
Dietmar Vinke
Markku Pukkila
Kalle Niemi
Teemu Kilpi


title: Luettelo suomalaisista shakinpelaajista

text:
2005
Jon Eriksson
Teemu Pudas


title: Luettelo suomalaisista shakinpelaajista

text:
2006
Jani Väkevä
Ville Vainio
Mikko Niemi


title: Luettelo suomalaisista shakinpelaajista

text:
2007
Jari Järvelä
Kim Räisänen


title: Luettelo suomalaisista shakinpelaajista

text:
2008
John Fieandt
Sauli Alho
Pedri Houtsonen
Mika Lako
Henri Pohjala


title: Luettelo suomalaisista shakinpelaajista

text:
2009
Roope Kiuttu
Vilka Sipilä
Pekka Köykkä
Markus Kiili
Jari Järvenpää


title: Luettelo suomalaisista shakinpelaajista

text:
2010
Rauno Järvinen
Ilkka Mäkinen
Aleksi Wallin


title: Luettelo suomalaisista shakinpelaajista

text:
2011
Daniel Ebeling
Frans Valli
Panu Laine
Jani Ahvenjärvi


title: Luettelo suomalaisista shakinpelaajista

text:
2012
Tommi Verkasalo
Juha Hynninen
Henri Torkkola
Tero Lehtimäki


title: Luettelo suomalaisista shakinpelaajista

text:
2013
Arto Elomaa
Antti Lehto
Jere Huovinen


title: Luettelo suomalaisista shakinpelaajista

text:
2014
Jan Varpanen
Erik Rönkä
Janne Tuononen
Keijo Kononen
Mauri Lehtosaari
Tomi Åberg


title: Luettelo suomalaisista shakinpelaajista

text:
2015
Vesa-Pekka Heinola
Toivo Keinänen
Lari Linden
Samu Ristoja
Jeff Sarwer


title: Luettelo suomalaisista shakinpelaajista

text:
2016
Harry Mansner
Perttu Anttila
Eero Valkama
Teemu Virtanen
Samuli Nieminen


title: Luettelo suomalaisista shakinpelaajista

text:
2017
Valo Hallman
Jan Demidov
Taneli Lehtilä
Janne Myller
Timo Syvälahti
Jussi Upero'


title: Luettelo suomalaisista shakinpelaajista

text:
2018
Dmitri Tumanov


title: Luettelo suomalaisista shakinpelaajista

text: YHTEENSÄ 342


Luettelo suomalaisista shakinpelaajista


title: Katsutoshi Nekoda

text: Katsutoshi Nekoda (1. helmikuuta 1944 Hiroshima – 4. syyskuuta 1983) oli japanilainen lentopalloilija ja olympiavoittaja. Hän voitti urallaan kolme olympiamitalia, joista yksi oli kultainen, yksi hopeinen ja yksi pronssinen. Nekoda paransi suoritustaan jokaisissa olympialaisissa, joissa hän kilpaili. Tokiossa 1964 hän voitti pronssia, kun taas Méxicossa 1968 hän saavutti jo hopeaa. Münchenissä 1972 hän voitti kultaa.


title: Katsutoshi Nekoda

text: Nekoda kuoli vain 39-vuotiaana mahasyöpään.


title: Hulalalaa

text: Hulalalaa on Noitalinna huraa! -yhtyeen debyyttialbumi vuodelta 1986. Ensimmäinen LP-versio levystä tuli vuonna 1986 ja CD-versio vuonna 2007.


title: Paul Garred

text: Paul Garred (s. 23. maaliskuuta 1985) oli brittiläisen The Kooksin jäsen. Hän soittaa rumpuja ja on ollut mukana myös säveltämässä. The Kooks on brightonilainen bändi, mutta Garred on syntynyt Seafordissa. 16-vuotiaana hän oli Stairwell -nimisessä paikallisessa bändissä. BRIT Schoolissa Croydonissa Garred tapasi Luke Pritchardin ja Hugh Harrisin. Bändin nyt jo entisen basistin Max Raffertyn Garred tapasi Brighton Institute of Modern Musicissa.


title: Karl-Heinz Metzner

text: Karl-Heinz Metzner (9. tammikuuta 1923 Kassel − 25. lokakuuta 1994) oli saksalainen jalkapalloilija, joka pelasi hyökkääjänä.


title: Karl-Heinz Metzner

text: Metzner voitti maailmanmestaruuden vuoden 1954 MM-kilpailuissa mutta ei pelannut turnauksessa yhtään ottelua. Saksan maajoukkueessa hän pelasi yhteensä vain kaksi ottelua. Uransa aikana hän edusti Tuspo 89/09 Kirchditmoldia, VfL Kasselia ja KSV Hessen Kasselia.


title: Heinz Kubsch

text: Heinz Kubsch (20. kesäkuuta 1927 – 21. helmikuuta 1997 Hampuri) oli saksalainen jalkapallomaalivahti.


title: Heinz Kubsch

text: Kubsch voitti maailmanmestaruuden vuoden 1954 MM-kilpailuissa mutta ei pelannut turnauksessa yhtään ottelua. Saksan maajoukkueessa hän pelasi yhteensä kolme ottelua. Uransa aikana hän edusti FK Pirmasensia ja Sportfreunde Katernbergia.


title: John Derbyshire

text: John Henry "Rob" Derbyshire (29. marraskuuta 1878 – 30. heinäkuuta 1938) oli brittiläinen uimari, vesipalloilija ja olympiavoittaja. Hän voitti urallaan olympiakultaa kummastakin lajista: uinnissa Lontoosta 1908 4 × 200 metrin vapaauinnissa ja vesipallossa Pariisissa 1900. Lisäksi Derbyshire voitti pronssia 4 × 250 metrin vapaauinnissa Ateenassa 1906.


title: Alfred Pfaff

text: Alfred Pfaff () oli saksalainen jalkapalloilija, joka pelasi keskikentällä.


title: Alfred Pfaff

text: Pfaff pelasi maajoukkueessa vuosien 1953 ja 1956 välillä yhteensä seitsemän ottelua, joissa hän teki kaksi maalia. Hän voitti maailmanmestaruuden vuoden 1954 MM-kilpailuissa, joissa hän pelasi yhden ottelun ja teki yhden maalin.


title: Alfred Pfaff

text: Seurajoukkueessaan Eintracht Frankfurtissa Pfaff voitti Bundesliigan vuonna 1959 ja pelasi seuraavana vuonna Real Madridia vastaan Euroopan cupin finaalissa.


title: Alfred Pfaff

text: 1960-luvulta lähtien Pfaff työskenteli baarin- ja hotellinpitäjänä Odenwaldissa.


title: Orla Jørgensen

text: Orla Jørgensen (25. toukokuuta 1904 – 29. kesäkuuta 1947) oli tanskalainen maantiepyöräilijä. Hän voitti kultaa Harry Hensen ja Leo Nielsenin kanssa maantieajon joukkuekilpailussa vuoden 1928 Amsterdamin kesäolympialaisissa.


title: Richard Tom

text: Richard Tom (8. marraskuuta 1920 Kanton, Kiina – 20. helmikuuta 2007 Havaiji, Yhdysvallat) oli yhdysvaltalainen painonnostaja ja olympiamitalisti. Hän voitti pronssia Lontoon olympialaisissa 1948 alle 56-kiloisten sarjassa. Tom nosti yhteistuloksen 295 kiloa ja jäi voittajasta 12,5 kiloa. Punnerruksessa Tomin tulos oli 87,5 kg, tempauksessa 90 kg ja työnnössä 117,5 kg.


title: Belinski

text: Belinski (, vuoteen 1948 "Tšembar", ) on kaupunki Venäjällä Penzan alueella. Se on samannimisen piirin hallinnollinen keskus. Se sijaitsee 129 kilometrin päässä alueen pääkaupungista Penzasta.


title: Belinski

text: Belinskin asukasluku on noin 9 028 (1989). Kaupungista on ensimmäinen havainto vuodelta 1713, mutta vuonna 1780 kaupunki sai virallisen aseman ja se nimettiin "Tšembariksi" (ven. "Чембар"). Kaupungin nimi muutettiin nykyiseen muotoon vuonna 1948 venäläisen kriitikon Vissarion Belinskin mukaan, joka vietti lapsuusvuotensa kaupungissa.


title: Isidor Niflot

text: Isidor Gadar "Jack" Niflot (s. 16. huhtikuuta 1881 – 29. toukokuuta 1950) oli yhdysvaltalainen vapaapainija ja olympiavoittaja. Hän voitti kultaa Saint Louisin olympialaisissa 1904 alle 56,7-kiloisten sarjassa. Sarjan finaalissa Niflot kukisti maanmiehensä August Westerin.


title: Ben Granfelt

text: Ben Edward Granfelt (s. 16. kesäkuuta 1963) on suomalainen kitaristi ja säveltäjä. Hänet tunnetaan muun muassa yhtyeistä Los Bastardos Finlandeses, Guitar Slingers, Leningrad Cowboys, Wishbone Ash, Gringos Locos, ja omasta kokoonpanostaan Ben Granfelt Band.


title: Ben Granfelt

text: Granfelt aloitti soittamisen 11-vuotiaana kellaribändeissä kotiseudullaan Kauniaisissa. Kouluaikoinaan hän myös tutustui Tipe Johnsoniin, josta tuli myöhemmin tärkeä bändikaveri Gringos Locosissa ja myöhemmin Leningrad Cowboys'issa. Granfelt on arvostettu melodisen ja bluesahtavan rockin taitaja.


title: Ben Granfelt

text: Musiikillisiksi vaikuttajikseen Granfelt nimeää: Jimi Hendrix, Jeff Beck, Robin Trower, Eric Clapton, Gary Moore, Pat Travers ja Pat Thrall.


title: Ben Granfelt

text: Granfeltin suosikkikitaramalli on aina ollut Fender Stratocaster. Hänen tavaramerkkejään on käyttää Stratocasterin tallamikrofonina humbucker-tyylistä kaksikelaista mikrofonia.


title: Ben Granfelt

text: Musiikkitoiminnan lisäksi Granfelt toimii kitaravahvistimien maahantuojana.


title: Ben Granfelt

text: Granfeltillä on musta vyö brasiliaisessa ju-jutsussa ja toisen asteen musta vyö karatessa.


title: Ranskan ympäriajo 1903

text: Vuoden 1903 Ranskan ympäriajo oli ensimmäinen järjestetty Ranskan ympäriajo. Kilpailun organisoi nykyisen urheilusanomalehden l'Équipen edeltäjä L'Auto.


title: Ranskan ympäriajo 1903

text: Toimittaja Géo Lefèvre innostui "Tour de France par Deux Enfants"-romaanista, jossa kaksi poikaa matkaa ympäri Ranskaa. Lefèvfre ehdotti kilpailun järjestämistä Henri Desgrangelle ja he keskustelivat asiasta 20. marraskuuta 1902 lounaalla pariisilaisessa kahvilassa "Café de Madridissa". Joidenkin lähteiden mukaan kahvila, joka on vaihtanut nimeään useasti, tunnettiin tuolloin nimellä Taverne Zimmer. Kilpailu julkistettiin vuoden 1903 tammikuussa ja sanomalehti järjesti kilpailun edistääkseen levikkiään. Myös muut sanomalehdet olivat käyttäneet samaa menetelmää myynninedistämisessään.


title: Ranskan ympäriajo 1903

text: Vuoden 1903 ympäriajo alkoi 1. heinäkuuta Montgeronista Pariisin lähettyviltä jä päättyi Pariisiin 19. heinäkuuta. Kilpailu koostui 6 etapista ja sen kokonaismatka oli 2428 km. Etapit olivat pitkiä. Pisin oli 471 km etappi Nantesista Pariisiin. Lyhin etappi oli pituudeltaan 268 km. 60 kilpailijaa aloitti urakan ja heistä 21 selvisi maaliin. Voittaja sai palkinnoksi 3000 frangia (nykyrahassa noin 26 000 euroa).


title: Ranskan ympäriajo 1903

text: Kilpailun johtajana, tuomarina ja ajanottajana toimi Géo Lefevre. Henri Desgrange toimi kilpailun pääjohtajana, vaikka hän ei seurannut kilpailua paikan päällä.


title: Ranskan ympäriajo 1903

text: Kilpailussa ei ollut mukana joukkueita vaan kaikki kilpailijat edustivat itseään. Ajajat maksoivat osallistumismaksuna 10 frangia (nykyrahassa noin 87 euroa).


title: Ranskan ympäriajo 1903

text: Toisin kuin nykyään, kilpailija joka keskeytti etapin sai jatkaa kilpailua seuraavalla etapilla. Häntä ei kuitenkaan tämän jälkeen enää huomioitu kokonaiskilpailun tuloksissa. Näin kävi Hippolyte Aucouturierille, joka keskeytti ensimmäisellä etapilla, mutta jatkoi kilpailua ja voitti toisen ja kolmannen etapin. Neljännen etapin voittaja Charles Laeser ei tullut maaliin kolmannella etapilla.


title: Ranskan ympäriajo 1903

text: Maurice Garin voitti kilpailun ajalla 94 tuntia 33 minuttia 14 sekuntia. Lucien Pothier oli toinen 2 tuntia 49 minuuttia ja 21 sekuntia Garinin jälkeen. Fernard Augereau oli kolmas häviten voittajalle 4 tuntia 29 minuuttia ja 24 sekuntia. Viimeinen maaliintulija oli Arsène Millocheau, joka hävisi Garinille 64 tuntia 57 minuuttia ja 8 sekuntia.


title: Gene Roddenberry’s Andromeda

text: Gene Roddenberry’s Andromeda (usein pelkästään Andromeda) on kanadalainen scifi-televisiosarja, joka perustuu Gene Roddenberryn 1960–1970-luvuilla kehittämään materiaaliin, jonka Robert Hewitt Wolfe toimitti. Roddenberryn leski Majel Barrett-Roddenberry tuotti sarjan. Sarjaa tehtiin 110 jaksoa vuosina 2000–2005. Pääosassa oli Kevin Sorbo (muun muassa televisiosarja "Hercules"), joka esitti kaartinkapteeni Dylan Huntia.


title: Gene Roddenberry’s Andromeda

text: Sarja kuvattiin Vancouverissa Brittiläisessä Kolumbiassa ja sen tuottivat Tribune Entertainment ja Fireworks Entertainment.


title: Gene Roddenberry’s Andromeda

text: Sarjan alussa kolmea galaksia hallitsee Tarn-Vedralta käsin "All Systems Commonwealth". Kuitenkin yksi Commonwealthin jäsenlajeista, geneettisesti parannellut yli-ihmiset nimeltä "nietzscheans" päättää valloittaa ja tuhota valtakunnan. Commonwealthin lippulaiva "Andromeda Ascendantin" kapteeni Dylan Hunt jää nietzscheanien alusten ja oman miehistönsä kapinan yllättämäksi. Alus putoaa kohti mustan aukon tapahtumahorisonttia.


title: Gene Roddenberry’s Andromeda

text: Yli 300 vuotta myöhemmin normaaliaikaa pelastusalus "Eureka Maru" nostaa hylyn tapahtumahorisontista, jonka jälkeen kapteeni Dylan Hunt päättää koota uudelleen hajonneen Commonwealthin.


title: Herzlake

text: Herzlake on kunta Emslandin piirikunnassa, Ala-Saksin osavaltiossa, Saksassa. Asukkaita Herzlakessa oli 31. joulukuuta 2006 4 136 ja väestötiheys on 83 as/km². Kunnan pinta-ala on 49,77 neliökilometriä. Herzlaken pormestari on Heinz Prins.


title: Herzlake

text: Bundesstraße 213 -tie (E 233) yhdistää kunnan koillisessa Löningeniin ja lounaassa Haselünneen.


title: Herzlake

text: Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai yhdeksän paikkaa 15:stä Herzlaken kunnanvaltuustossa. Wählergruppe sai viisi paikkaa ja SPD yhden paikan. Seuraavat kunnallisvaalit pidetään vuonna 2011.


title: Herzlake

text: Kunnassa sijaitsee kaksi peruskoulua, yksi yläkoulu (Haupt- und Realschule) ja yksi päiväkoti.


title: Herzlake

text: Herzlaken kunta muodostuu seuraavista osista ()


title: Ranskan ympäriajo 1904

text: Vuoden 1904 Ranskan ympäriajo oli järjestyksessään toinen Ranskan ympäriajo. Kilpailu alkoi 2. heinäkuuta ja päättyi 24. heinäkuuta. Reitti oli sama kuin edellisenäkin vuonna ja Maurice Garin oli nopein ajaja. Kilpailu kuitenkin oli skandaalien sävyttämä ja kilpailusta hylättiin lukuisia ajajia. Kaikki etappivoittajat ja kilpailun neljä ensimmäistä ajajaa hylättiin Ranskan pyöräilyliiton tekemän tutkimuksen perusteella joulukuussa 1904. Syinä hylkäämisiin oli muun muassa autojen ja/tai junien käyttö. Kilpailun viidenneksi sijoittuneesta 20-vuotiaasta Henri Cornet'sta tuli Ranskan ympäriajon nuorin voittaja.


title: Ranskan ympäriajo 1904

text: Kilpailun järjestäjä Henri Desgrange ilmoitti ettei hän enää ikinä tulisi järjestämään kilpailua, koska se oli joutunut kilpailijoita vastaan hyökänneiden tai heitä avustaneiden henkilöiden "sokeiden tunteiden" uhriksi. Yhdessä vaiheessa joukko katsojia ympäröi ajajat ja pahoinpiteli heitä.


title: Robson da Silva

text: Robson Caetano da Silva (s. 4. syyskuuta 1964 Rio de Janeiro) on entinen brasilialainen pikajuoksija ja kaksinkertainen olympiamitalisti.


title: Robson da Silva

text: Da Silva selviytyi toisiin alkueriin Helsingin 1983 MM-kisojen 100 metrin juoksussa. Hän voitti 200 metrin kilpailun maailmancupissa Canberrassa 1985 . Ensimmäisen arvokisamitalinsa da Silva saavutti oltuaan kolmas 200 metrillä sisäratojen MM-kilpailuissa Indianapolissa 1987 ajalla 20,92. Ulkoratojen MM-kisoissa Roomassa samana vuonna hän sijoittui 200 metrillä neljänneksi ajalla 20,22 jääden pronssista neljän sadasosan päähän . 100 metrillä hän ei selviytynyt loppukilpailuun. Pan-Amerikan kisoissa Indianapolisissa hän sai hopeaa 200 metrillä .


title: Robson da Silva

text: Da Silva saavutti Soulin olympialaisissa 1988 pronssia 200 metrillä Joe DeLoachin ja Carl Lewisin jälkeen ajalla 20,04 . Lisäksi hän sijoittui viidenneksi 100 metrin kilpailussa. Vuonna 1989 da Silva voitti 200 metriä sekä maailmancupissa Barcelonassa että universiadeissa Duisburgissa ja teki kauden parhaan ajan maailmassa, 19,96 . Tokion MM-kilpailuissa 1991 hän sijoittui 200 metrillä neljänneksi samalla ajalla 20,49 pronssimitalisti Atlee Mahornin kanssa . Puolta lyhyemmällä matkalla hän sijoittui seitsemänneksi. Pan-Amerikan kisoissa Havannassa da Silva voitti kultaa sekä 100 että 200 metrillä.


title: Robson da Silva

text: Da Silva sijoittui Barcelonan olympialaisissa 1992 200 metrillä neljänneksi jäätyään mitalista 0,07 sekunnin päähän . Myöhemmin samana vuonna Havannassa hän voitti maailmancupissa kolmannen kerran peräkkäin 200 metrin kilpailun. Stuttgartin MM-kilpailuissa 1993 da Silva selviytyi puolen ratakierroksen kilpailussa välieriin. Göteborgin MM-kisoissa 1995 hän sijoittui 200 metrillä jälleen kerran neljänneksi ajalla 20,21 jääden pronssista kolmen sadasosan päähän . Hän selvisi lisäksi 100 metrillä välieriin ja ankkuroi Brasilian pikaviestissä kuudenneksi .


title: Robson da Silva

text: Da Silva juoksi Atlantan olympialaisissa 1996 toisen osuuden Brasilian joukkueessa, joka saavutti pronssia 4 × 100 metrin viestissä ajalla 38,41 . Seuraavana vuonna hän juoksi kolmannen osuuden Brasilian sijoittuessa kuudenneksi Ateenan MM-kisojen pikaviestissä .


title: Robson da Silva

text: Da Silva juoksi 100 metrin ennätyksensä 10,00 Méxicossa heinäkuussa 1988 ja 200 metrin ennätyksensä 19,96 Brysselissä elokuussa 1989.


title: Mosambikin vaakuna

text: Mosambikin vaakuna on Mosambikin kansallistunnus lipun ja kansallislaulun ohella. Vaakuna on otettu käyttöön vuonna 1990. Sen keskellä on hammaspyörä (symboloi työtä ja teollisuutta), jonka sivuilla on maissintähkä ja sokeriruokoa (symboloivat maataloutta). Keskellä on punainen aurinko (symboloi uuden elämän rakentamista), AK-47 (symboloi puolustusta ja valppautta, toisen tulkinnan mukaan taistelua kolonialismia vastaan), kuokka (symboloi maalaisia ja maataloustuotteita) ja kirja (symboloi koulutusta). Vaakunan alalaidassa lukee portugalin kielellä: "República de Moçambique" ("Mosambikin tasavalta").


title: Intentioharha

text: Intentioharha on kirjallisuudentutkimuksessa käytetty käsite, jonka mukaan kirjallisen teoksen arvioinnin kannalta olennaisia eivät ole tekijän intentiot, sille aikomat merkitykset, vaan tekstistä itsestään analysoitavissa olevat piirteet. Uuskritiikin tärkeäksi periaatteeksi muotoutuneen käsitteen lanseerasivat William K. Wimsatt ja Monroe Beardsley vuonna 1946 esseessään ”Intentioharha” ("The Intentional Fallacy", suom. 1971):


title: Intentioharha

text: Wimsatt ja Beardsley jakavat käytetyn todistusaineiston tekemällä tulkintoja kirjallisista teksteistä (vaikka heidän analyysiään voidaan soveltaa yhtä hyvin mihin tahansa taiteeseen) kolmessa kategoriassa:


title: Intentioharha

text: Niinpä kirjallisuuden analyysille sisäiset todisteet – itse sanat ja niiden merkitykset – ovat luvallisia. Ulkoiset todisteet – kaikki se, mikä ei sisälly itse tekstiin, kuten informaatio runoilijan elämästä – kuuluu elämäkertakirjallisuuteen, ei kirjallisuuskritiikkiin. Syventyminen tekijään ”johtaa pois runosta”.


title: Intentioharha

text: Uuskritiikin mukaan runo ei kuulu sen kirjoittajalle, vaan pikemminkin ”kirjailija menettää omistusoikeuden siihen sen luomishetkellä; se kiertää maailmaa niin ettei tekijällä ole valtaa aikoa sen suhteen yhtään mitään tai valvoa sitä – – Runo kuuluu lukijoille.” Juuri kontekstuaaliset todisteet tarjoavat suurimmat mahdollisuuden tulkinnan intentioharhalle. Tämän tyyppisten todisteiden analyysi voi helposti muuttua enemmän ulkoisia todisteita koskevaksi kuin koskemaan teoksen sisäistä sisältöä.


title: Intentioharha

text: Roland Barthes ilmaisi samanlaista tekijyyden intentionaalisuuden kieltämistä esseessään ”Tekijän kuolema” (1968).


title: Kai Gideon

text: Kai Gideon (oik. Kai Gideon Tervonen, s. 27. marraskuuta 1959 Helsinki) on suomalainen iskelmälaulaja.


title: Kai Gideon

text: Lapsuutensa Kai Gideon vietti pääkaupunkiseudulla, Westendissä. Hän peri musikaalisuutensa isältään Onni Gideonilta, joka muistetaan muun muassa Onni Klovnina ja havaijinkitaran soittajana. Kai Gideon joutui esiintymään kotonaan aina, kun perhe sai vieraita, ja esiintyi myös juhlatilaisuuksissa. Suurin esikuva hänelle oli kuitenkin naapurissa asunut Jukka Kuoppamäki. Kuusi vuotta nuoruudestaan Kai Gideon vietti Valamon luostarissa ja sittemmin kouluttautui uskonnonopettajaksi.


title: Kai Gideon

text: Gideonin musiikillinen ura aukeni Seinäjoen Tangomarkkinoiden kautta. Vuonna 1997 hän pääsi lukuisten yritysten jälkeen finaaliin, jonka myötä hän teki ensilevytyksensä "Haavetango" "Tangomarkkinat 10" -kokoelmalle. Vuonna 2000 Gideon jätti 17 vuoden opettajan virkansa ja siirtyi päätoimiseksi viihdetaiteilijaksi.


title: Kai Gideon

text: Gideon muistetaan myös Vihreät niityt -musiikkitapahtumaa varten tehdyn, samannimisen kappaleen esittäjänä.


title: Pavel Pogrebnjak

text: Pavel Viktorovitš Pogrebnjak (, s. 8. marraskuuta 1983 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hän pelaa Englannin Valioliigan Readingissa ja Venäjän maajoukkueessa.


title: Pavel Pogrebnjak

text: Pogrebnjak on edustanut vuonna 2002 alkaneella ammattilaisurallaan aiemmin Spartak Moskovaa, Baltika Kaliningradia, Himkiä, Šinnik Jaroslavlia, Tom Tomskia, Zenit Pietaria, VfB Stuttgartia ja Fulhamia. Zenit Pietariin hän siirtyi vuonna 2007. Pogrebnjak saavutti Zenit Pietarin riveissä Venäjän-mestaruuden vuonna 2007 ja UEFA Cupin voiton vuonna 2008. Hän voitti vuonna 2008 UEFA Cupin maalikuninkuuden 10 maalillaan yhdessä Bayern Münchenin Luca Tonin kanssa.


title: Pavel Pogrebnjak

text: Venäjän maajoukkueessa Pogrebnjak debytoi vuonna 2006. Hän joutui jättämään 2008 EM-kilpailut väliin loukkaantumisen vuoksi.


title: Tiedonhankintatutkimus

text: Tiedonhankintatutkimus (eng. information seeking research) on informaatiotutkimuksen osa-alue, joka omalta osaltaan pyrkii kehittämään informaatiotutkimuksen metodologista ja käsitteellistä perustaa. Tiedonhankintatutkimus tarkastelee yksinkertaisimmillaan ketjua tiedontarve–tiedonhankinta–tiedonkäyttö. Ketjussa tiedontarpeiksi kutsuttavat ilmiöt virittävät tiedonhankinnan prosessin, joka johtaa tiedonkäyttöön. Tiedonhankintatutkimus onkin keskittynyt tarkastelemaan tiedontarpeisiin, tiedonhankintaan ja tiedonkäyttöön liittyviä kysymyksiä.


title: Tiedonhankintatutkimus

text: Tiedonhankintatutkimuksen osa-alueet jaotellaan yleensä seuraavanlaisesti :Ammatillisen tiedon hankinnan tutkimus on tiedonhankintatutkimuksen tutkituin ja laajin osa-alue. Siinä tiedontarpeita, tiedonhankintaa ja hankitun tiedon käyttöä tarkastellaan työtehtävien suorittamisen tai päätoimisen opiskelun kontekstissa. Tälloin pyritään selvittämään eri työtehtäviin liittyviä tiedontarpeita, tiedonhankinnan tapoja ja kanavia sekä tiedonhankinnan vaikutuksia. 1990-luvulta lähtien voimakkaasti laajentuneessa tehtävälähtöisessä tiedonhankinnan ("task-based information seeking") tutkimuksessa kiinnitetään erityistä huomiota työtehtävien luonteeseen.


title: Tiedonhankintatutkimus

text: Arkielämän (ei-ammatillisen) tiedon hankinnantutkimus tarkastelee yksilöiden arkielämän tiedontarpeita ja sitä kuinka ihmiset hakevat ratkaisua työn ulkopuolisiin ongelmiin. Tämän tyyppinen tiedonhankinta voi liittyä muun muassa tavaroiden ja palvelujen hankintaan, sekä vapaa-ajan harrastuksiin. Viime vuosina kiinnostus työn ulkopuolisen tiedonhankinnan tutkimiseen on kasvanut huomattavasti.


title: Tiedonhankintatutkimus

text: Tiedonhankintatutkimus on ensisijaisesti kiinnostunut siitä, millä kriteereillä yksilöt tai ryhmät valitsevat ja hyödyntävät erilaisia tiedonlähteitä ja tiedonhankinnan kanavia.


title: Tiedonhankintatutkimus

text: Tiedonhankintatutkimuksen keskeisimmät tutkimuskohteet:Tiedonhankintaa tarkastellaan myös muilla tieteenaloilla kuin informaatiotutkimuksen piirissä. Ainakin seuraavilla tieteenaloilla harjoitetaan myös informaatiotutkimuksen kannalta kiinnostavaa tiedonhankintatutkimusta:Tiedonhankintatutkimus muistuttaa kysymyksen asetteluiltaan ja sisällöltään tiedonhaun tutkimusta. Kumpikin tutkimusalue on kiinnostunut esimerkiksi tiedon relevanssin arvioimisesta. Arkikielessä tiedonhaku ja -hankinta sekoitetaankin usein keskenään.


title: Tiedonhankintatutkimus

text: Gary Marchionini on korostanut kuitenkin kahden osa-alueen välisiä eroavaisuuksia. Hänen mukaansa tiedonhaun tutkimus tulisi ymmärtää ennen kaikkea osaksi tiedonhankinnan tutkimusta. Tiedonhankinnan tutkimus keskittyy makrotason ilmiöihin, kun taas tiedonhaun tutkimusta voidaan pitää mikrotason tutkimuksena. Tiedonhaku on Marchioninin mukaan etupäässä tietokoneen avulla toteutettava tiedonhankinnan osa-alue.


title: Tiedonhankintatutkimus

text: Tiedonhankintatutkimuksessa on havaittavissa tutkijakohtaisia eroja terminologian käytössä. Taustalla on ilmausten ”informaatio” ja ”tieto” väljä, joskus jopa synonyymi käyttö. Viime vuosina tiedonhankintatutkimuksessa yhdyssanat tiedontarve, tiedonhankinta ja tiedonkäyttö ovat yleistyneet.


title: Tiedonhankintatutkimus

text: Tiedontarve ("information need") on käsitteellisesti hankalasti määriteltävissä, eikä sen luonteesta ole tieteen piirissä päästy yksimielisyyteen. Tiedontarpeita samoin kuin tiedonhankintaa voidaan tyypitellä kiinnittämällä huomiota sen kohdentuneisuuteen. Ongelmalähtöinen tai praktinen tiedontarve ja -hankinta keskittyy yksittäisen tehtävän suorittamiseen tai tietyn ongelman ratkaisemiseen. Orientoiva tiedontarve ja -hankinta on taas sellaista toimintaa, jossa tietoa hankitaan yleisen mielenkiinnon vuoksi muun muassa seurattaessa uutisia televisiosta tai luettaessa työhön liittyviä julkaisuja ammattitaidon ylläpitämiseksi. Tiedontarpeisiin liittyy, samoin kuin tiedonhankintaan ja tiedonkäyttöön, myös kognitiivisia, affektiivisia ja tilannesidonnaisia tekijöitä.


title: Tiedonhankintatutkimus

text: Haasion ja Savolaisen mukaa tiedontarpeista on järkevää puhua vain ongelmien ja niiden ratkaisemisen tai toiminnan merkityksellistämisen yhteydessä, ei abstraktissa mielessä.


title: Tiedonhankintatutkimus

text: Yleisesti ottaen tiedonhankinnalla ("information seeking") voidaan ymmärtää tiedontarpeesta nousevaa toimintaa, jonka tarkoituksena on tunnistaa relevantteja tiedonlähteitä, hakeutua näille lähteille ja valita niistä tietyt tiedontarpeiden tyydyttämiseksi. Tiedonhankinta ei ole itseisarvoinen prosessi, vaan se saa merkityksensä palvellessaan jotakin päämäärätoimintaa, esimerkiksi opiskelua tai ongelmien ratkaisua.


title: Tiedonhankintatutkimus

text: Käsite ”tiedonhankinta” voidaan tulkita joko laajasti tai suppean instrumentaalisesti. Suppeassa merkityksessä tiedonhankinnalla viitataan eri lähteille ja kanaville hakeutumiseen ja dokumenttien hankkimiseen lähempää tutustumista varten. Laajemman tulkinnan mukaan tiedonhankinta kattaa myös käsiin saatujen tiedonlähteiden relevanssin arvioinnin.


title: Tiedonhankintatutkimus

text: Yksinkertaistettuna tiedonkäytöstä ("information use") puhutaan silloin, kun yksilö hyödyntää saamaansa informaatiota tiettyä ennalta määriteltyä päämäärää ja tarkoitusta varten. Kognitiivisen lähestymistavan mukaan tiedonkäyttö voidaan jäsentää yksilön kognitiivisten rakenteiden (käsitysten, mentaalisten mallien jne.) muutosprosessina. Tiedonhankkijan käsitykset saattavat tarkentua ja muuttua vastaanotetun informaation seurauksena. Kognitiivisten tekijöiden lisäksi myös affektiivisilla ja kontekstisidonnaisilla tekijöillä on vaikutusta tiedonkäyttöön. Affektiiviset tekijät saattavat näkyä muun muassa siinä, miten hyväksyvästi tai epäilevästi informaatiosisältöihin suhtaudutaan. Tilannesidonnaiset tekijät taas näkyvät muun muassa siinä, kuinka syvällisesti tiedonkäytössä ehditään paneutua eri lähteiden yksityiskohtiin.


title: Tiedonhankintatutkimus

text: Tiedonkäytön empiirinen tutkiminen ja tarkempi käsitteen määrittely on osoittautunut kuitenkin hankalaksi. Ongelmia on aiheuttanut ainakin se, että informaatiotutkimuksen piirissä tiedonkäyttöä käsitteenä on sovellettu hyvin vaihdellen ja poikkeavasti. Jarkko Kari on pyrkinyt rakentamaan aikaisempiin teoreettisiin viitekehyksiin pohjaten kokonaisvaltaista synteesiä tiedonkäytöstä. Hän luokittelee neljä tiedonkäytön ”arkkityyppiä”: informaation käsittely, informaation soveltaminen, tietämyksen käsittely ja tietämyksen soveltaminen. Nämä neljä ”arkkityyppiä” ovat riippuvaisia toisistaan ja vuorovaikutuksessa keskenään.


title: Tiedonhankintatutkimus

text: Tiedonlähteellä ("information source") viitataan yksilön tietyssä tilanteessa tarvitseman informaation kantajaan. Tiedonlähde voi viitata dokumenttiin johon informaatiosisältö on tallennettuna tai tiedonlähteenä toimivaan henkilöön (lääkäri, ystävä).


title: Tiedonhankintatutkimus

text: Tiedonhankintakanava ("information seeking channel") on organisoitu käytäntö tai mekanismi, jonka avulla tai kautta on mahdollista päästä tiedonlähteille, esimerkiksi kirjasto tai internet.


title: Tiedonhankintatutkimus

text: Tiedonvälittäjät ("intermediaries") ovat henkilöitä, jotka osaavat ohjata tiedontarvitsijan oikean tiedonlähteen äärelle. Useimmiten tiedonlähteet toimivat jonkin institutionaalisen kanavan palveluksessa (kirjasto, tietopalvelukeskus). Kirjastonhoitaja ja informaatikko ovat hyviä esimerkkejä tällaisista tiedonvälittäjistä.


title: Tiedonhankintatutkimus

text: Varsinaisen tiedonhankintatutkimuksen katsotaan syntyneen 1950-luvulla, jolloin kiinnostuttiin erityisesti tiedonkäytöstä eri tieteen aloilla. Tuolloin alkoi myös tieteenalan metodinen kehittely, jossa keskityttiin lähinnä kysely- ja haastattelututkimuksen soveltamiseen tiedonhankintatutkimuksessa.


title: Tiedonhankintatutkimus

text: 1960-lukua voidaan pitää tiedonhankintatutkimuksen laajentumisen kautena. Tuolloin heräsi tarve hyödyntää tiedonhankintatutkimuksen tuloksia tietojärjestelmien suunnittelussa ja kehittämisessä. 1960-luvulla esiteltiin myös tiedonhankintatutkimuksen ensimmäiset tiedonhankintakäyttäytymistä kuvaavat mallit, joista keskeisimpinä William Paisleyn systeemimalli ja Thomas J. Allenin tiedonhankintamalli.


title: Tiedonhankintatutkimus

text: Tiedonhankintatutkimuksen katsotaan eriytyneen ja vakiintuneen omaksi tutkimusalakseen 1960–1970-luvuilla. Keskeisimpiä tutkimusaiheita 1970-luvulla olivat kansalaisten tiedonhankintaa koskevien kysymysten tutkiminen, sekä ammatillisen tiedon hankinnasta virinneet kysymykset.


title: Tiedonhankintatutkimus

text: Vuonna 1986 tiedonhankintatutkimuksen kentällä tapahtui merkittävä käänne Dervinin ja Nilanin esittämän järjestelmäkeskeisen paradigman kritiikin pohjalta. Heidän esittämän käyttäjäkeskeisen paradigman mukaisesti laadulliset tutkimusmenetelmät yleistyivät ja kirjastokeskeisen paradigman kritiikki voimistui. 1990-luvulla tiedonhankintamallien kehittämiseen ja tiedonkäytön problematiikkaan kiinnitettiin yhä enemmän huomiota. Tietoverkkojen räjähdysmäisen kasvun myötä yhteistyö tiedonhauntutkimuksen kanssa voimistui ja internetiin kiinnitettiin enemmän huomiota.


title: Tiedonhankintatutkimus

text: 1980-luvulle saakka lähes kaikki informaatiotutkimuksessa tehty tutkimus oli systeemi- tai järjestelmäorientoitunutta. Metodologiset valinnat järjestelmäkeskeisessä paradigmassa ovat keskittyneet posiitivistisen tieteenfilosofian ihanteen mukaisesti kvantitatiivisiin survey-menetelmiin.


title: Tiedonhankintatutkimus

text: Järjestelmäkeskeisen tiedonhankintatutkimuksen keskeisiä kysymyksiä ovat:Selittävinä tekijöinä järjestelmäkeskeisessä paradigmassa on käytetty tyypillisesti mm. seuraavia tekijöitä:Vuonna 1986 Brenda Dervin ja Michael Nivan esittivät krititiikkiä järjestelmäkeskeistä paradigmaa kohtaan. Heidän mukaan tiedonhankintatutkimuksen perinteinen lähestymistapa perustuu liiaksi kirjasto- ja tietopalvelujärjestelmien intresseihin. Vaihtehdoksi järjestelmäkeskeiselle paradigmalle he kehittivät niin kutsutun käyttäjäkeskeisen paradigman. Sen metodologisia lähtökohtia voidaan luonnehtia seuraavilla käsitteillä:Käyttäjäkeskeinen paradigma on saanut myös osakseen kritiikkiä. Paradigman heikkoudeksi voidaan laskea liiallinen yksilökeskeisyys ja yhteiskunnallisten reunaehtojen unohtaminen. Reijo Savolaisen ja Ari Haasion mukaan tiedonhankintatutkimuksen kehittämiselle olisi eduksi, jos näitä kahta paradigmaa ei asetettaisi jyrkästi vastakkain, vaan koetettaisiin yhdistää niiden parhaita puolia.


title: Tiedonhankintatutkimus

text: Suomessa tiedonhankintatutkimusta on harjoitettu pääosin Tampereen yliopistossa, mutta myös jonkin verran Åbo Akademissa ja Oulun yliopistossa. Tampereen yliopistossa tiedonhankintatutkimusta on harjoitettu 1990-luvulta lähtien. Vuodesta 2009 Tampereen yliopistossa tiedonhankintatutkimusta on harjoitettu informaatio ja mediakäytäntöjen tutkimiseen keskittyvän tutkimusryhmä RIMEn (Research Group on Information and Media Practices) piirissä.


title: Tiedonhankintatutkimus

text: Alan merkittävimpänä suomalaisena tutkijana voidaan pitää professori Reijo Savolaista Tampereen yliopistosta. Muita tunnettuja alan tutkijoita ovat mm. Sami Serola ja Jarkko Kari.


title: Lens

text: Lens [] on 35 583 asukkaan (2006) kaupunkimainen kunta Pohjois-Ranskassa Pas-de-Calais’n departementissa. Se luetaan pikardinkielisiin paikkakuntiin. Se kuuluu 26 kunnan muodostamaan Lens-Lièvinin kaupunkikonglomeraattiin, jonka kokonaisasukasluku on noin 250 000.


title: Lens

text: Lens on kehittynyt hiilikaivoskeskuksena, ja alueella voi nähdä toiminnan tuloksena kaivannaisteollisuuden jätevuoria.


title: Lens

text: Lensissa sijaitsee Artois’n yliopisto.


title: Lens

text: Lensissa pelaa kotiottelunsa muun muassa menestynyt jalkapallojoukkue RC Lens.


title: Wayne Rainey

text: Wayne Wesley Rainey (s. 23. lokakuuta 1960 Downey, Kalifornia) on entinen yhdysvaltalainen ratamoottoripyöräilijä. Hän voitti 500cc-luokan maailmanmestaruuden kolmesti peräkkäin 1990-luvun alussa. Rainey oli ajamassa neljänteen mestaruuteen vuonna 1993, mutta loukkaantui kesken kauden.


title: Wayne Rainey

text: Rainey aloitti kilpauransa Speedway-kisoissa. 16-vuotiaana hän pääsi kilpailemaan AMA:n järjestämiin kilpailuihin ja 18-vuotiaana Rainey ajoi jo arvostetussa 750cc-luokassa USA:n mestaruussarjaa. Alemmissa sarjoissa voittamaan tottunut Rainey ei pärjännytkään 750-kuutioisissa. Hänen pieni kokonsa haittasi kookkaan pyörän hallitsemista ovaaliradoilla. Kaiken lisäksi Rainey loukkaantui kesken kauden.


title: Wayne Rainey

text: Wayne Rainey ajoi 750-kuutioisissa vielä muutaman kauden ilman suurempaa menestystä. Rainey turhautui sorakisoihin ja kun Kawasaki ehdotti tallipaikkaa USA:n Superbike-sarjaan 1000cc-luokkaan, hän siirtyi ratamoottoripyöräilyyn. Rainey ajoi kauden 1982 hallitsevan USA:n mestarin Eddie Lawsonin tallikaverina, ja voitti seuraavalla kaudella USA:n mestaruuden 750-kuutioisissa.


title: Wayne Rainey

text: Kaudella 1984 Wayne Rainey ajoi ensimmäisen kerran MotoGP:ssä. Hän sai paikan Kenny Robertsin uudesta tallista Yamahalla 250cc-luokkaan. Rainey ajoi yhdessä osakilpailussa kolmanneksi, mutta muuten kausi oli pettymys. Rainey palasikin takaisin Yhdysvaltoihin kilpailemaan kansallisiin sarjoihin. Kaudella 1987 USA:n Superbike-sarjassa alkoi Wayne Raineyn ja Kevin Schwantzin välinen kaksinkamppailu. Molemmat halusivat voittaa mestaruuden ja antaa sitä kautta näyttöjä MotoGP:tä varten. Wayne Rainey ajoi pisteille tasaisesti, kun taas Schwantz voitti kisoja, mutta koki paljon myös ulosajoja. Rainey voitti lopulta mestaruuden, vaikka Schwantz oli voittanut enemmän kisoja. Raineyn ja Schwantzin välinen kaksintaistelu jatkui MotoGP:ssä ja he ottivat yhteen myös radan ulkopuolella.


title: Wayne Rainey

text: Wayne Rainey siirtyi kaudeksi 1988 MotoGP:n 500cc-luokkaan jälleen Kenny Robertsin talliin ja Yamahalle. Rainey voitti yhden kisan ja oli kokonaispisteissä kolmas. Seuraavalla kaudella hän paransi voittaen kolme kilpailua ja ollen kokonaispisteissä toinen. Kausina 1990-1992 Wayne Rainey voitti kolme peräkkäistä maailmanmestaruutta. Rainey mursi jalkansa kauden 1991 viimeisen kisan harjoituksissa ja se vaikutti vielä kauden 1992 valmistautumiseen. Raineylla oli vaikeuksia kävellä ja ennen kautta ajetuissa testeissä hän kolaroi uudestaan. Hänen pikkusormensa vaurioitui niin pahasti, että se jouduttiin amputoimaan. Vajaakuntoisena kilpaillut Rainey ajoi ulos avauskisassa. Myöhemmin kaudella Rainey kolaroi Saksan GP:ssä ja mursi kylkiluunsa. Saksan osakilpailun jälkeen Rainey oli jo 65 pistettä Mick Doohania perässä. Seuraavassa osakilpailussa Doohan mursi jalkansa ja toipilaanakin Rainey sai kurottua piste-eroa kiinni. Kauden viimeiseen osakilpailuun lähdettäessä Doohanilla oli vielä kahden pisteen etumatka, mutta Rainey vei lopulta mestaruuden.


title: Wayne Rainey

text: Wayne Rainey aloitti kauden 1993 vakuuttavasti ja oli menossa kohti neljättä peräkkäistä mestaruuttaan. Rainey johti MM-sarjaa ennen kauden kolmanneksi viimeistä osakilpailua Italian GP:tä. Hän johti myös kisaa ennen kohtalokasta ulosajoa. Rainey lensi pyörän selästä jarrutuksessa ja mursi selkänikamansa. Sillä kohtaa rataa oli tehty autokisoja varten turva-alue, jossa soran pintaa oli uritettu, jotta liukuvat autot pysähtyisivät nopeammin. Se ei ollut hyvä liukuvaa moottoripyöräilijää ajatellen. Rainey halvaantui rintakehästä alaspäin ja mestaruus meni pitkäaikaiselle kilpailijalle Kevin Schwantzille.


title: Wayne Rainey

text: Kilpauran jälkeen Wayne Rainey toimi tallipäällikkönä kaudella 1994 250-kuutioisissa ja kausina 1995-1998 500-kuutioisissa kunnes vetäytyi kokonaan MotoGP:stä. Rainey on kilpaillut käsiohjasteisella kartingautolla World SuperKart -sarjassa.


title: Dragon Ball Z: Budokai 2

text: Dragon Ball Z: Budokai 2 () on Atarin vuonna 2003 julkaisema tappelupeli, joka perustuu Dragon Ball Z -animeen. Se on saatavilla PlayStation 2- ja Nintendo GameCube -alustoille. Peli on toinen osa Dragon Ball Z: Budokai -sarjaa.


title: Dragon Ball Z: Budokai 2

text: Tarinamoodi Budokai 2-pelissä muodostuu lautapelin tapaisesta seikkailusta nimeltä Lohikäärmemaailma. Tässä tilassa voi pelata kuin Goku yhdessä yhden tai useamman liittolaisen kanssa, pelata 9 eri tason läpi kukistaen vihollisia, ja kerätä tavaroita, kuten rahaa, kapseleita tai lohikäärmepalloja. Kun päässyt pelin läpi ja kerännyt kaikki seitsemän lohikäärmepalloa, voi tehdä "toivomuksen", jonka avulla voi valita yhden kolmesta erityiskapselista, joita ovat muun muassa Läpimurto-kapselit (nämä sallivat pelaajan käyttää kaikkia hahmon liikkeitä ja kykyjä kerralla), Fuusiokapselit ja Bulma-asustukset.


title: Dragon Ball Z: Budokai 2

text: World Tournamentin avulla pelaajat voivat kilpailla tekoälyä vastaan tai enintään 8 pelaajaa, joka Martial Arts-turnauksessa. Jos enemmän kuin yksi pelaaja on läsnä, ei palkintorahaa ole saatavilla, mutta vain yhdellä pelaajalla on mahdollisuutena voittaa seuraavat palkinnot:Jos pelaaja sijoittuu toiselle sijalle, hän voittaa puolet palkintorahoista.


title: Dragon Ball Z: Budokai 2

text: Kuten , Skills-tilassa voidaan parantaa hahmon taitoja ja myös vaihtaa niitä toisten pelaajien kanssa. Tarkoituksena on kehittää hahmon taitoja äärimmilleen.


title: Dragon Ball Z: Budokai 2

text: Dueling mode mahdollistaa pelaajan taistelemaan tekoälyä vastaan asetetulla vaikeustasolla, tai kahden pelaajan taistelemisen toisiaan vastaan. Pelaaja voi myös katsoa taistelua kahden tekoäly-pelaajan kesken.


title: British Airwaysin lento 38

text: British Airwaysin lennon 038 onnettomuus tapahtui Lontoon Heathrow’n lentoasemalla 17. tammikuuta 2008. Onnettomuus tapahtui kello 12.42 paikallista aikaa (14.42 Suomen aikaa) British Airwaysin Boeing 777-236ER -koneelle. Onnettomuuden syyksi ilmeni jäästä johtuva polttoaineensyöttöhäiriö. Koneessa oli 152 henkilöä, heistä 136 matkustajia ja 16 miehistön jäseniä. Onnettomuudessa ei kuollut kukaan, eikä kukaan loukkaantunut vakavasti. Yhdeksän matkustajaa loukkantui lievästi.


title: British Airwaysin lento 38

text: Koneen oli määrä lentää Pekingin kansainväliseltä lentoasemalta Lontoon Heathrow’n lentoasemalle. Kone lähti aikataulun mukaisesti 12.10 paikallista aikaa (6.10 Suomen aikaa) Pekingistä. Aikataulun mukaisesti kone olisi ollut perillä Lontoossa 13.15 paikallista aikaa (15.15 Suomen aikaa). Koneen oli tarkoitus laskeutua kiitotielle 27L.


title: British Airwaysin lento 38

text: British Airways liikennöi reitillä säännöllisesti kuusi kertaa viikossa.


title: British Airwaysin lento 38

text: Koneen kapteeni Peter Burkill valmisteli Pekingistä lähtenyttä konettaan laskeutumiseen, kunnes yhtäkkiä Lontoon yläpuolella koneen moottoreista katosivat tehot kokonaan. Koneen moottorit eivät vastanneet ensin autopilotin käskyihin eivätkä myöhemmin lentäjienkään käskyihin. Kone alkoi menettää välittömästi korkeuttaan. Kone oli jo varsin lähellä kenttää, jonne sen oli määrä laskeutua. Kone aloitti laskeutumisen kentälle, ja silminnäkijöiden mukaan kone melkein kosketti lentokentän turva-aitaa.


title: British Airwaysin lento 38

text: Tämän jälkeen kone iskeytyi maahan, ja laskutelineet repeytyivät irti. Kone liukui useita satoja metrejä ennen kuin se pysähtyi kiitotien päähän. Paikalle hälytettiin useita pelastusyksiköitä. Matkustajat ja miehistön jäsenet pelastautuivat hätäuloskäyntien kautta ulos koneesta. Koneen päälle ruiskutettiin välittömästi sammutusvaahtoa. Koneen toinen siipi ja moottori tuhoutuivat pahoin hätälaskussa.


title: British Airwaysin lento 38

text: Onnettomuuden jälkeen British Airways ilmoitti, ettei sillä ole mitään tietoa onnettomuuden syystä. Lontoon poliisi puolestaan ilmoitti, ettei se epäile terroritekoa. Onnettomuuden syyn aiheuttajaksi epäiltiin ensin lintuparvea, joka olisi törmännyt moottoreihin. Heatrow’n lähistöllä on paljon tekojärviä, joissa pesii muun muassa paljon kanadanhanhia.


title: British Airwaysin lento 38

text: Turman syyksi epäiltiin aluksi moottoreiden äkkinäistä sammumista polttoainesyötön teknisestä ongelmasta johtuen. Kaksi vuotta onnettomuuden jälkeen 9. helmikuuta 2010 valmistuneen onnettomuustutkinnan mukaan syy oli polttoaineputkien jäätyminen ja siitä seurannut polttoaineensyöttöhäiriö. Tutkijoiden mukaan jään kertymistä ei turvallisuustarkastuksissa olisi pystytty havaitsemaan.


title: Venäjän federaation valtiolliset luonnonsuojelualueet

text: Venäjän federaation valtiollisia luonnonsuojelualueita on kolmen tyyppisiä: luonnonpuistoja, kansallispuistoja ja rauhoitusalueita (tai suojelualueita). Tämän lisäksi liittovaltiosubjekteilla (esim. alueet, tasavallat) on omat alueellisen tason suojelualueensa.


text: Erityyppisillä suojelualueilla on erilaiset tarkoitusperät ja rauhoituksen tasonsa.


text: Alueellisen tason luontopuistot ("prirodnyi park") vastaavat Suomen kansallispuistoja; ne varjelevat luontoarvoja ja palvelevat virkistyskäyttöä. Lisäksi on rauhoitettuja luonnonmuistomerkkejä ("pamjatnik prirody"), joita suojellaan niiden tieteellisen, kulttuurisen tai historiallisen merkityksen vuoksi (esim. ainutlaatuiset maisemakohteet).


text: Vuonna 2009 Venäjällä on 101 (102) luonnonpuistoa, 35 (39) kansallispuistoa ja 68 (68) liittovaltion rauhoitusaluetta (suluissa helmikuussa 2018 raportoituja lukuja). Muutamia uusia rauhoitusalueita on perustettu sivuston tietojen päivittämisen jälkeen, joten kaikki eivät olleet edellä mukana (esim. ).


title: Kostamuksen luonnonpuisto

text: Kostamuksen luonnonpuisto () on Venäjän liittovaltiotason luonnonsuojelualue Karjalan tasavallassa. Se on osa suomalais-venäläistä Ystävyyden puistoa.


title: Kostamuksen luonnonpuisto

text: Kostamuksen luonnonpuisto on perustettiin 14. joulukuuta 1983 noin 480 neliökilometrin laajuisena. Se sijaitsee Kostamuksen lounaispuolella, Suomen vastaisella rajalla Kalevalan ja Mujejärven piirien alueilla. Keskeisen osan puistosta kattaa 95 neliökilometrin kokoinen Kivijärvi ("Kamennoje ozero").


title: Toyota TF105

text: Toyota TF105 ja sen kehitysversio Toyota TF105B olivat brittiläisen Mike Gascoynen suunnittelemia Formula 1 -autoja, joilla Toyota talli kilpaili kaudella 2005. Autoa ajoivat saksalainen Ralf Schumacher ja italialainen Jarno Trulli. Autoissa oli Toyotan V10 -moottori, Michelinin renkaat ja ne käyttivät Esson poltto- ja voiteluöljyjä.


title: Toyota TF105

text: Autoilla osallistuttiin yhteensä 18 kilpailuun ja niillä saavutettiin kaksi paalupaikkaa, viisi palkintosijaa, yksi kilpailun nopein kierros, muttei yhtään voittoa. Talli sijoittui 88. pisteellä valmistajien MM-sarjassa neljänneksi.


title: Aunuksen rauhoitusalue

text: Aunuksen rauhoitusalue (Aunuksen luonnonsuojelualue) () on Venäjän federaation liittovaltiotason luonnonsuojelualue Karjalan tasavallan Aunuksen piirissä. Aunuksen suojelualue perustettiin 20. helmikuuta 1986. Se on merkittävä muuttavien vesilintujen levähdysalue.


title: Aunuksen rauhoitusalue

text: Alue on 270 neliökilometrin laajuinen ja se sijaitsee Laatokan itärannalla, Karjalan tasavallan ja Leningradin alueen rajalla. Leningradin alueen puolella siihen liittyy välittömästi Ala-Syvärin luonnonpuisto. Yhdessä suojelualueet muodostavat 605 neliökilometriä kattavan Syvärinlahden kosteikkoalueen, joka kuuluu Ramsar-alueisiin.


title: Masarykin rata

text: Masarykin rata (), nykyisin Brnon rata, on tšekkiläinen moottorirata Brnon kaupungin lähistöllä.


title: Masarykin rata

text: Radalla on ajettu Tšekkoslovakian TT-ajot sekä Grand Prix -autoilua vuosina 1930–1935, 1937 ja 1949. 1950-luvulta lähtien alkoi moottoripyöräkilpailujen perinteinen järjestäminen radalla. Nykyään radalla ajetaan muun muassa MotoGP -sarjaa. Rata uudistettiin vuonna 1987, jolloin siitä tuli lyhempi ja on siitä lähtien järjestänyt katuautoilun mestaruuskisoja lukuun ottamatta vuotta 1992, jolloin järjestäjät eivät hyväksyneet markkinointi- ja mainostussääntöjä.


title: Masarykin rata

text: Rata on nimetty Tšekkoslovakian ensimmäisen presidentin Tomáš Masarykin mukaan.


title: Easy Aces

text: Easy Aces oli yhdysvaltalainen perhekomediasarja, jota esitettiin radiossa vuodesta 1929 vuoteen 1945. Aluksi sitä lähetti Kansas Cityssä sijaitseva KMBC -radioasema, jolta se siirtyi valtakunnalliseen CBS -verkkoon vuonna 1931. Ohjelman päätähtinä olivat Goodman ja Jane Ace, jotka olivat aviopari myös todellisessa elämässä.


title: Easy Aces

text: Vuosina 1949–1950 sarjasta tehtiin televisioversiota, jota esitettiin DuMont -verkon kautta.


title: Easy Aces

text: "Easy Aces" pääsi Radio Hall of Fameen vuonna 1990.


title: Mšinskin suo

text: Mšinskin suo () on Venäjän federaation liittovaltiotason luonnonsuojelualue ("zakaznik", rauhoitusalue) Leningradin alueen Hatsinan ja Lugan piirien alueella. Se sijaitsee Ortesjoen ja Jaštšerajoen haarassa. Rauhoitusalueen pinta-ala on noin 604 neliökilometriä.


title: Mšinskin suo

text: Luonnonsuojelualue perustettiin vuonna 1982 Venäjän SFNT:n metsästyspäähallinnon, "glavohotan", päätöksellä, jonka 2003 asetuksellaan vahvisti Venäjän federaation maatalousministeriö.


title: Mšinskin suo

text: Alue oli sisällytetty 1972 kansainvälisen Telma-hankkeen luetteloon ja vuonna 1994 se sisällytettiin Ramsarin sopimuksen suojeltavien kosteikkojen luetteloon erityisen arvokkaaksi luonnonympäristöksi.


title: Mšinskin suo

text: Alue on kohosuota ja käsittää myös järviä ja ympäröivää metsämaata. Se on tärkeä hanhien, sorsien ja joutsenten levähdyspaikka muuttoaikoina. Erityisesti suojeltavia pesimälintuja ovat maakotka, musta-, katto- ja kaulushaikara, kuikka, laulujoutsen ja huuhkaja, arvokkaita kasveja muun muassa lehtotikankontti ja kiiltovalkku.


title: Lisandro López

text: Lisandro López (s. 2. maaliskuuta 1983 Buenos Aires, Argentiina) on argentiinalainen jalkapalloilija, pelipaikaltaan hyökkääjä. Hänen seuransa on qatarilainen Al-Gharafa SC.